
KERESZTÉNY MAGVETÚ 


XLVII. évfolyam. Május—- Június. 3. füzet. 


————— mamam me mezt eT eszt 


A dési komplanáció létrejötte és hatása. 
Irta: Gál Miklós. 


János Zsigmond uralkodása alatt az 1568. tordai ország- 
gyűlésen az unitárius vallás törvényesítetett. Magával a fejedelemmel 
Erdély nagy. része e hitre tért. Alapja szilárd volt. 5 ez kellett. is, 
hogy annyi erős küzdelmet megbírjon. 

A visszahatás mindjárt a szabadelvű fejedelem halála után 
bekövetkezett A trónra ketten tartottak igényt: az unitárius Békés 

. Gáspár és a katolikus Báthori István. A szerencse az utóbbinak 
. kedvezett, Báthori trónra léptével megkezdődött az unitáriusok 
üldözése. 

Nehéz idők következtek. 

Ehez járult még egy új tan terjedése Erdélyben, melyet igen 
szerettek az unitáriusokéval összezavarni. A szombatosoké. Ez 
összezavarás hosszú időn át egyik keserű forrása volt az unitáriusok 
méltatlan zaklatásának. Követői Székelyföldön hamar és sűrűn 
akadtak. Mint be nem fogadott vallást törványből üldözték. Már 
az 1595-iki április 16-ra hirdetett fehérvári országgyűlés intézkedik 
a szombatosság terjedése ellen.? Üldözésükkel Mindszenti Benedek 
udvarhelyszéki kapitány bizatik meg. 1600-ban Mihály vajda, majd 
1607-ben Rákóczy Zsigmond rendeli el újra a szombatosok üldö- 
zését és vagyonaik elfoglalását." 

E határozatok úgy látszik nem sokat ártottak a szombatosoknak. 
A Báthory Gábor alatt tartott 1610-iki beszterczei országgyűlés 


1 Folyóíratunk IX: kötetében Szilágyi Sándor a dési komplanációt szöveg 
szerint. kiadta ugyan, de a hozzá írt rövid ismertetés véleményünk szerint 
nem teszi feleslegessé ez értekezés közlését, mely figyelemreméltó tanulmány 
eredménye s melynek irója — fájdalom — a hozzáfűzött reményeket oly 
korán sírba vítte. j 

.? Szilágyi S. Erdélyi országgy. Emlékek III. 348. I. 

No. VSZOTST 


( 
Keresztény Magvető 1912. J 

újból rendelkezik a szombatosok ügyében. , Vagynak sokan az 
országban, kik zsidó hitet és zsidó ritusokat követvén, isten ellen 
káromlásokat szólnak. Tetszett azért országul, hogy efféle religion 
valókat, az jövendő gyűlésre citáltassa Felséged, holott, ha ad 
meliorem mentem nem redeálnak, törvény szerint büntettessenek. 
Interim az papok, kik káromlásokat szóllottanak, tisztességes custodia 
alatt tartassanak"." Hogy e végzés végrehajtatott volna, biztosra 
tudni nem lehet. Nyolc év múlva Bethlen Gábor már újra szük- 
ségesnek látja intézkedni a szombatosok ellen. Felszólítja az ország- 
gyűlést, hogy ne türjék büntetlenül ,kik publice avagy privatum 
akar tanítók s akar egyéb rendek az recepta religiokon kívűl 
sectákban találtatnak." Az országgyűlés el is határozza, hogy azon 
szombatosokat, kik a jövő karácsonyig, valamely befogadott vallásra 
nem térnek, a törvény egész szigorával sujtsák.? 

Mivel azonban a fejedelem úgy találta, hogy a szombatosok 
leginkább az unitárius községekben terjedtek, a dolog tisztázására 
felhívja Radeczki Bálint akkori unitár. püspököt zsinat tartásra. E 
zsinatot a püspök össze is hívja, még ez év (1618) nov. 11-re 
Erdő-Szt.- Györgyre. ? 

E gyűlésen megemlítendő jogtalanság volt már az is, hogy 
unitár. püspök helyett Dajka Keserű János ref. püspök elnökölt. 
A zsinat kizárta a szombatosokat a maga kebeléből, , a helyett, 
hogy megtérítésöket csak meg is próbálta volna, ami ennek követ- 
keztében a ref. püspök kezébe esett", Dajka Keserű János erre 
támaszkodva, bejárta Háromszéket s katonai erőhatalommal , hol 
csak a szombatosságra bármiből is következtethetett, a templomokat, 
iskolákat stb. elszedte." Így vesztettek el az unitáriusok mintegy 
62 eklézsiát." 

Hiszen könnyű volt a Krisztus nem imádása miatt az unitá- 
riusokra is reá vonni a szombatosságot. Csak egy kis rossz akarat 
kell hozzá. A ref. püspök eljárását végre az ország rendei is meg- 
sokalták. 1622-iki besztercei gyűlésen kimondották, ,hogy veszítsék 
ugyan a szombatosok a személyöket illető vagyonukat s fejöket 
megválthatólag, de mindezt a törvény rendes útján", 


" Erdélyi országgy. Emlékek VIGELTOSKA 
AÚ E VILSÁSA, 1. 

" Ferencz J. Unitár. Kis Tükör. 49 I, 
MESLENCZESE Me 51, 1 

Az unitáriusokra nézve ilyen előzmények után lépett 1630 
deczember 2-án trónra I. Rákóczi György. ! 

Rákóczit egész uralkodása alatt egy nagy terv foglalkoztatta. 
A dinasztia alapítás. Ennek élt. Ezért föláldozott mindent. Nem 
sajnált fáradságot. Nem riadt vissza az eszközöktől. Kemény János 
azt mondja önéletíratában, hogy a fejedelem Kassaival, cimtelen . 
kancellárjával, ki szintén családot igyekezett alapítani, a törvény- 
cikkeket, ítéleteket oly ruganyosan fogalmaztatá, hogy ha per 
merült fel, a kérdéses jószág egy része, Kassainak mint közben- 
járónak, a nagyubb része a fiskusnak jutott; s viszont azt állítja, 
hogy nején s kisebb fián kívül az egész ország reverzálisok Damok- 
leszi kardja alá jutott.? 

Uralkodása elején trónja megszilárdításával volt elfoglalva. A 
Bethlen név varázsát nehezen tudta megtörni. De számító volt s 
erősen következetes. Föltett szándékától el nem állott. Haladott 
kitüzött célja felé. Ahogy trónján annyira megerősödött, azonnal 
az ország belügyei kezdették foglalkoztatni. 

Ő is először a szombatosok ügyét vette elő. Az erdélyi ortho- 
doxus (református) státus már 1631-ben szuplikációt adott a feje- 
delemhez, mely szerint , nagy szűbeli fájdalommal halljuk naponként 
és látjuk is a Sabbataria Sectának újabban való propagaltatását, 
mely ugyan fene módjára az egész Udvarhelyszéket inficiálja. Ennek 
praecipuus promotora és fautora Simon Pécsi uram", ki Szent- 
Erzsébeten iskolát is alapított, ott tanított s , annyira forgolódott 
annak promovealásában, hogy az mint bizonyosan becsületes uraink 
és atyánkfiaitól értettük, immáron is egy nehányan környűlmetél- 
kedtenek közűlük, mely miatt némelyik meg is holt". 

Kérik a fejedelmet, hogy terjedésök elé vessen gátot.? E 
beadványra az 1635. évi I. t.-cikk kimondja, hogy ,tartassanak 
meg ezekre nézve 1618. és 1622. esztendőkben írt ártikulusok in 
omnibus punctis, clausulis et articulis hoc addito, hogy az akik ez 
jövendő  karácson napjáig az 1618. esztendőbéli  articulusban 
specificalt mód szerént nem convertáltatnak, az olyanok ellen a 
fiscus az 1622. esztendőbeli articulus szerint procedáljon. A meg- 


: KöváryL. Erdély tört. 10.1.Ez évben harmadik fejedelem a nagy Bethlen 
után. Előtte voltak Brandenburgi IKata, Bethlen István, kivel Rákóczinak a 
trónért nehéz küzdelmei voltak. 
? Kemény J. önéletirat II. 46. 
3 Ker, Magv. XVII. 107, 
gr 

nevezett napig ellenök sem egy, sem más valláson való püspök 
nem inguiraltathat; azután a ki nem convertált, az dircctor citálja. 
A discussiokor légyen jelen a kolozsvári unitárius püspök is valahány 
papokkal. az mind illendő lészen pro informatione, ha egyez-e vélek 
az vallásban avagy nem§.! 

A fejedelem és Bethlen István közti viszály azonban az ügy 
tovább fejlődését újból feltartotta. Most is és előbb is sokat köszön- 
hettek azonban a szombatosok annak, hogy Péchi Simon védelme 
alait állottak s főleg annak, hogy üldöztetésök esetén az unitáriusok 
védelme alá vonták magukat? 

Rákóczinak a Bethlennel való viszály befejezése után volt 
gondja arra, hogy a szombatosok ügye ismét előkerüljön. S erősen 
hihető, hogy őt nem csupán vallásos tekintetek vezették ebben. 
A háttér politikai ok volt. Ifjabb Székely Mózessel, ki akkor a 
portán volt s a kivel Rákóczinak szintén sok baja akadt, épen 
trónja megszilárdítása miatt, sokan kibujdostak s legtöbbnyire 
szombatosok és unitáriusok. A fejedelem hallott róla, hogy pecsétes 
leveleket küldözgettek utána s erős gyanuja volt, hogy pénzzel is 
segítik." Gyanuját táplálták a portán levő követei. Egyik legmeg- 
hittebb embere még 1635 szept. 14-éről írja neki, hogy Székely 
Mózesnek , vannak még üzőji Erdélyben, kiváltképen Péchi Simon 
ugyan csuda volna, ha nem részes benne".! Nagyon is hihető, hogy 
a szombatosság megsemmisítésénél Székely Mózes erejét is meg- 
törni vélte, kitől még mindig volt oka tartani. (Különben is a 
portának politikája volt egy ,rezerva" fejedelmet kéznél tartani.) 
A szombatosok után pedig a viszonyokból kifolyólag olyan könnyen 
következhettek az unitáriusok. A dolgokat akarattal könnyen össze 
lehetett zavarni. Rákóczi a szombatosság címe alatt az unitáriusok 
erejét is meg akarta törni, kiknek befolyása még mindég számot- 
tevő volt. 

A nyilvános beleavatkozás azonban az unitáriusok óvatossága 
miatt nem könnyen ment. Végre is erre az egymásközti viszály 
adott okot. Az 1632. szept. 2-iki zsinat ugyanis kimondotta azt a 


" Erdélyi Országgy. Emlék. IX 415. 
"Szilágyi S. Erd, orsz tört, II, 217. 
" Szílágyi S. Erd. orsz. tört. X. 16. 
t Erd. orszgy. Eml. IX. 193. 

határozatot, , hogy jövőre csakis magyar nemzetbeli püspököt válasz- 
szanak, okulva az eddigieken." 

E határozat a kolozsvári szász eklézsiát kedvetlenül érintette, 
mivel saját papjaikat most elzárva látták a legfőbb egyházi méltó- 
ságtól. A magyar unitáriusok azonban nem engedtek. Hasztalan 
kisérelte meg Radeczki elhunytával a szász ekklézsia egyik papja 
Ráv-Szőrös Mátyás a püspökséget megnyerni, mert arra 1632-ben 
Csanádi Pál, majd ennek halálával 1636-ban a tordosi papot, 
Beke Dánielt választották meg.? 

Ez a dolog Szőrös Mátyást nagyon bántotta. Szász hívei 
között a végzés ellen izgatni kezdett, sőt a lengyel unitáriusokat 
is megnyerte a maga részére." A legvégső eszközökhöz nyúlt. 
Panaszt emelt a fejedelem előtt újítással vádolva a Bekéhez ragasz- 
kodó unitáriusokat. 

Az unitáriusok hitcikkeit az 1579-iki országgyűlés állapította 
meg, illetve korlátozta a , consensus ministrorum" alapján." Ez az 
unitáriusok  hitelveit szigoruan körülírta. Megállapította a határt, 
meddig mehetnek. Ezt az alapot már Dávid Ferencz sem fogadta 
el. Meggyőződésével ellenkezett. Az utána következők között is 
akadt újító, nem egy. De ha az újítás törvényes formák határain 
belül történt, megtámadni nem lehetett. Nagyon sokan voltak s talán 
épen a nagyobb rész, kik a Krisztus istenségét nem fogadták el, 
ezzel pedig a consensus ministrorum már meg volt sértve, sőt 
később ez az újítás annyira általánossá vált, hogy ha valaki a 
törvényes alaphoz ragaszkodott, az mondták újítónak." 

A fejedelem előtt különben nem ez volt a fő. Megkapta 
Szőrös Mátyás feljelentésében az okot a beavatkozásra. Neki ez 
kellett. Épen jókor jött, mikor a szombatosok ügye is felszinen 
volt. Meghagyta azonnal a püspöknek, hogy zsinatot tartson s a 
hitcikkeket terjessze az 1638 ápr. 23—máj. 10-iki Fehérvárra egybe- 
hivott országgyűlés elé. A püspök a zsinatot 1637-iki jul. 29-ére 


: E. határozat kimondására főleg az adott okot, hogy az unitáriusok 
sajnosan tapásztalták, hogy az erdőszentgyörgyi zsinat szerencsétlen kimene- 
telére nem csekély befolyással volt az a körülmény, hogy Radeczki Bálint, kit 
1616-ban választottak volt püspökké, magyarul nem tudott s így a félrevezetett 
nép megtérítésére semmit sem tehetett. 

? Ferencz J. Unitár. Kis Tükör 53., 54. I. 

3 Erd. orsz. gy. Eml. X. 17. I. 

: L. Keresztény Magv. IX. 155. I. v. ö. Erd. orsz. Eml. IV, 216 —217. I. 

5 L, Erd. orsz. gy. Eml. 17. I. 2 jegyzet. 

Tordára egybe is hivta, melyen elhatározták, hogy Enyedi György 
püspök művét (Explicationes Locorum stb.) melyben az unitári- 
usok hitcikkei alaposan ki vannak fejtve, terjesszék az ország- 
gyűlés elé." 

A szombatosok ügyét azonban érdemlegesen nem lehetett 
addig tárgyalni, mig a fő kérdés, a konfesszió kérdése nem dőlt el. 
E konfessziót az unitáriusok püspöke beadta. A fejedelem azonban 
még most is tovább ment. Mivel az országgyűlésnek sok tárgya 
volt és ő e vallási ügy.t részletesen akarta tárgyaltatni, a dolgot 
úgy intézte, hogy a két ügy halasztassék későbbre, mert úgy 
mond, hogy ez a konfesszió megegyez-e azon alapelvekkel, melyeket 
az 1579-iki országgyűlés mint az unitárius vallás alapelveit elfo- 
gadott, annak vitatásába most nem bocsátkozhatnak, hanem egy, a 
bevett vallások tagjaiból álló 17 tagú bizottságot választottak, mely 
ez évi julius 1-én Désen jöjjön össze s ott az unitár felekezet 
mindkét töredékének főbb képviselőit hallgassák ki s a kontroverziát 
igazítsák el." Az országgyűlés ugyancsak ezt a bizottságot utasí- 
totta, hogy a szombatosok ügyét tárgyalja le, sőt végítéletet hozzon, 

Az 1638 ápr. 23—május 16-ig tartó fehérvári gyűlésnek van 
még nehány az unitáriusokat nagyon érdeklő határozata, mit nem 
hagyhatok er lítés nélkül. Kolozsvár még mindig, a nehéz idők 
ellenére is, javarészben unitárius volt. A városi hivatalokba más 
mint unitárius be nem juthatott. Az unitáriusok mostani nehéz 
helyzete előtt a reformátusok elérkezettnek látták az időt e jogot 
megcsorbítani. Követelték, hogy ez ügyben határozzanak a rendek: 
Az unitáriusok is jobbnak látták engedni, nehogy a dolog elmérge- 
sedjék. Így jött létre az az egyezkedés, mely szerint , huszonöt 
orthodoxa religion levő embereket beveszünk a száz emberek 
közibe." , Mindenkor az alsó tanácsban, n. m. az polgári tisztre 
három orthodoxa religion levő atyánkfiait beválasztjuk." , Az ortho- 


" E zsinatot később áttették Kolozsvárra, melyen az előbbi határozatot 
oda módosították, hogy azon közegyetértéssel készített hitvallást (Consensus 
Ministrorum etc) terjesszék az orszgy. elé, melyet az 1579. júl. 2-án Kolozs- 
várt tartott zsinaton Báthori Kristóf fejedelem korában kinyomatott könyvek- 
ből írtak ki, (L. erre vonatkozóan Jakab Elek, Kolozsvár Tört 2 k. 645. 1! 


v. ö. Zsilinszky M. , Magyar orszgy. vallásügyi tárgyalásai" c, munkáját és ker. 
Magv. IX. 155 I. 


" Erd. orszgy. Eml. X. 18. 168. I. 
" Ker, Magv. IX. 152, 153, 154. I. 

doxa religion levő atyánkfiai közül is, az bíróválasztást megenged- 
jük és in perpetuam usurpaljuk." E hitlevelet a városiak május 
.10-én állították ki és a fejedelem Rákóczi 13-án erősítette meg." 

Az unitáriusokra nézve második nevezetes és szomorú hatá- 
rozata e gyűlésnek, könyveik egy része elkobzásának elrendelése.? 
5 csakugyan máj. 23-án Kolozsvárt mintegy 33 munkát (kéziratot 
. és nyomtatványt) koboztak el. 

Mivel az országgyűlés, elrendelte volt a szombatosok ügyé- 
ben a tanukihallgatást és vallatást is, megkezdették. Május 26-án 
Kolozsvárt, 28-án Marosvásárhelyt s ez időtájt székelyföld kisebb- 
nagyobb helyiségeiben is.? 

Elérkezett julius 1. A , dési terminus" ideje. A gyűlés hiva- 
talos irataiban ,conventus" nevet használt. Úgy tekintették ezt, mint 
az országgyűlés folytatását, hiszen annak legtekintélyesebb, leg- 
befolyásosabb tagjai jelen voltak. i 

Az unitáriusok ez év jun. 16-án Ádámoson tartottak zsinatot: 
hol a terminusra megválasztották a követeket s megbízták ezeket 
hogy a májusi gyűlésre szerkesztett konfessziót nyújtsák be itt is." 
Első nap volt a gyülekezés. A kis város megtelt közönséggel. Meg- 
jelent a fejedelem tanácsosaival, táblabíráival s több főispánnal ; 
megjelentek a fejérvári országgyűlés által kiküldött rendek s biz- 
tosok, a hitújítással vádolt magyar unitáriusok képviselői Beke 
Dániel püspökkel, valamint a vádlókként szereplő szász és lengyel 
unitáriusok képviselői." Megjelentek a szombatosok, jöttek tömege- 
sen, voltak ,egynehány százan, ha nem ezeren"." 

Julius 2-án beküldötte a fejedelem a tárgyalás rendjét, mely- 
ben megjelöli, hogy először az unitáriusok versengése tárgyaltassék 
le, azután az istenkáromlók és zsidózók pere láttassék el. 

Az első érdemleges gyűlés a következő napon jul. 3-án volt. 
A gyűlés elnöke Haller István, felhívta a feleket vitatkozásra. A 


s Erdsorszeyiz Emil. X.155- 1 

?" L. e könyvek felsorolt jegyzékét Erd. crszgy. Eml. 165— 167. ] 

s: Erd. Tört. Adatok IV. 215 1. E vallomások egy része közölve van 
Ker. Magv. XVIII. 43. I. 

En Erd ocszgy VEmi: 24. T i 

5 E hitvallás magyar fordítását ! Zsilinszky Mihály a Magyar ország- 
gyűlések vallásügyi tárgyalásai c. munkájában II. köt. 426. 1. v ö. Ker. Magy. 
IX. 155. Az úgynevezett consensus ministrorum. 

§ Dr. Kohn S. A szombatosok 218. 

- Sziláidi, Siralmas magyar Krónika (Pest, 1853.) 1383. I. 

vádló Ráv-Szőrös-Mátyás, ő szólott először. Vádolja Bekét és a 
hozzácsatlakozott unitáriusokat, hogy újítók, mert nem tartják meg 
a János Zsigmond idejében bevett régi vallást." Beadják mindketten 
konfessziójukat s azokat fel is olvassák. A vádló tagadja, hogy a 
beadott hitvallás egyeznék a régivel, mely Krisztus imádását és 
hivését tiltja, elhallgatja, vagy káromolja. A vád súlyos volt. Az 
unitáriusok közt nagy ingerültséget keltett. Ülés elhatározta, hogy 
e konvent hatásköre a büntetés kimondására is terjedjen ki. Bizott- 
ságot neveznek meg a vallatások rendezésére s midőn a gyűlés 
4-én újból megnyílt, mindenik védte álláspontj t. Az unitárius 
főurak nevében Tholdalagi János kijelenti, hogy ők ,imádják s 
istennek ismerik el Krisztust, a püspök is ugyanezt jelenté ki, 
azzal indokolva, hogy az Atya átadta hatalmát a Fiúnak".? 

Jul. 5-én és 6-án nem volt gyűlés. Igyekeztek a két fél hit-. 
vallását egyeztetni, de sikertelenül. Végre is 7-én a püspököt 
a fejedelem , lehurrogta" makacsságáért s engednie kellett.3 Hosszas 
és keserü vita után, tehát az unitáriusok elfogadták leglényegesebb . 
hitágazataiban a fejedelem és többség tetszésével megegyezőleg az 
1579-ik hitvallást. A fejedelem, egybegyűlt országnagyok, a püspök, 
főemberek s más perbefogottak aláirták az ugynevezett : Compla- 
natio Deesiensis"-t.! 1 

Ezzel az unitáriusok ügyét látszólag befejezték. Legalább is. 
ami a híttani kérdéseket illeti. Következett a szombatosok ügye. 
A gyűlés törvényszékké alakult, mely már a következő napon jul. 
8-án, a megidézett vádlottak pereit kezdette tárgyalni." Rengeteg 
sokan voltak vád alatt. Báthori István óta ilyen tömeges perbe- ; 
fogások nem voltak. A tárgyalás azonban gyorsan ment. A vád a 
tömegre nézve egyforma volt, a felelet mindenkinek meg volt 
engedve ,s megbizonyosodván a direktornak actioja mindnyájan 
fejek, vagy jószágok elvesztésén maradtak vala." Az ítélet kihír- I 
detése után az elítélteket a kamaraházzal szemben levő templomba. — 

) 
, 


"Erd, ofszgy. Bmi/X.24. 

" Jakab E., Kolozsvár Tört. 2. k. 646. I. 

" Erd. orszgy. Éml, XI. 25. I. 

" Szövegét I. Ker. Magv. IX, 157 - 160. I. 

" Erre vonatkozólag I. Haller Gábor szemtanú naplóját (Erd. Tört. 
Adatok IV. 50 I.) ki 7-ig a fehérvári országgyűlés által kiküldött rendekről 
szól, 8-án túl pedig törvényszékről, melybe a bírókat Rákóczi küldötte ki. 

" Erd. orsz. gy. kml. X, 26. 

zárták, honnan százanként, százötvenenként különböző várakba 
szállították," úgy, hogy Várad, Székelyhíd, Jenő, Déva, Fogaras, 
Szamosújvár, Kővár várai alig tudták befogadni ,s vasakat ís alig 
tudtak kovácsolni" számukra.? 

A szombatosok ügyének tárgyalása mutatta meg a valódi 
okot, hogy mi lebeghetet: Rákóczinak szemei előtt, mikor ezek és 
az unitáriusok vallási ügyének tárgyalását úgy készítette elő, 
mint azt fennebb láttuk. Ez a törvényszék ugyanis külömbséget tett 
zsidózók és istenkáromlók között. Zsidózók a tulajdonképpeni 
szombatosok voltak. Akik , megvetőleg" nyílatkoztak Jézusról, azokra, 
mint káromlókra olvasták rá az ítéletet, de azért az unitáriust, ha 
nem fogadta el Jézus istenségét, bár nem is gyakorolt zsidó vallásos 
szokásokat, zsidózónak tekintették; s a szombatost, ki a zsidó val- 
"lást gyakorolta, bár egy szót sem szólt Jézus ellen, istenkáromlónak 
nevezték ? 

Igy zavarták össze e két fél vallásos ügyét. Maga Rákóczi 
közvetlen a dési terminus előtt azt írja, hogy azokat az unitáriu- 
sokat, kik Jézust imádni nem akarták, ,csak arra a témára fogják 
most venni, mint a zsidózókat.! Ilyen szándék mellett és ilyen össze- 
zavarással aztán maga a törvényszék sem volt tisztában akárhány 
esetben, hogy a vádlott tényleg zsidózó-e, vagy unitárius? Annyi 
bizonyos. hogy e két ügynek egy itélő testület elé hozatala az 
unitáriusokra nézve baljóslatú volt. Az ügyben Rákóczi tervei vol- 
tak a mozgató erők. S talán nem is lehet kérdés tárgya, hogy 
vajjon az igazság keresése helyes úton történt-e? a büntetésnek 
megvan-e a jogalapja és igazságosan méretett-e ki? Az a szám- 
talan sok jogtalanság, miket elszenvedni voltak kénytelenek ekkor 
az unitáriusok, mint a papságnak püspökökkel együtt lakhelyükről 
más városba rendelése, tetszés szerint összeállított, más vallású 
papok és világiak itélőszéke elé állítása, csaknem egy százados 


eSzaláatá semm I94AMEV Köz Haller is 50. § 

? Az ítélet legerősebben sújtotta Péchi Simont, a szombatosok legna- 
gyobb emberét. Az ő ügyére vonatkozó adatokat ÜT SZKONT TE MAS EZZA Sa ZOT 
226 I., továbbá Ferenc J. Kis Tükör 57 I. Erd. orsz. gy. Em. okmánytár 182 s 
köv. lapjait. 

; L. erre vonatkozóan a fölvilágosíitó adatokat dr. Nohn i. m. 219 I. 
és a jegyzeteket, Még a nag unitár. irók (milyenek Dávid ES Sommerj 
Válaszuti Gy. stb) könyveit is, mint szombatos könyveket kobozták el, L. 
ETÜKOLSZE GY Emil Xs 160 Tai ho 2. 1. 

s Ker. Magy. IX. 155 I. 

vallásos könyveiknek kérdés alá vétele, elkobzása, megcsonkítása, 
s elégetése, világosan arra mutat, hogy ez eljárás a zsidók kiirtása 
bevallott és elért célja mellett az unitáriusokra szabadabb hittani 
elveikért és tanaikért, irányzott halálos csapás akart lenni. A Báthori 
Kristóf fejedelem alatti eretnek üldözés és hit-irtás rémes tragédiáját 
most másodszor élték át az unitáriusok. Megmaradásukat csakis 
belső hiterejöknek köszönhették. 

Jogosan állíthatjuk, Rákóczit erre a lépésre nagy célja, a 
dinasztia alapítás indíthatta Az itéletek alapján családját gazdaggá 
és hatalmassá akarta tenni. Sikerült is. Uralkodása súlypontját erre 
és vallása érdekeinek megerősítésére fektette. Az általános vallás- 
szabadságért nem lelkesült. A vallásegyenlőség elvét csak e mélet- 
ben ismerte el, de tettei annak ellentmondanak. A jezsuiiákat 
Kolozsvárra nem bocsájtotta be, a r. katholikus papoknak isten- 
tiszteletre jogot nem adott.! Az unitáriusokat a dési egyezség létre- 
ho ásával erejökben megtörte, befolyásukat saját hitfeleivel meg- 
osztotta. 

Az unitáriusok napja leáldozott. A mit sem a Báthoriak, sem 
Básta nem tudtak kivinni, azt Rákóczi erélye és politikája végre- 
hajtotta. Az unitáriusok megszüntek ránézve politikailag félelmes 
tényezők lenni. Célja ennek elérése volt. Mert mindaddig, mig attól 
félhetett, hogy ifj. Székely Mózes, kit a porta magánál tartott, 
visszatérve Erdélybe tré nkövetelési jogával, az unitáriusoknál segit- 
ségre találhat, mindaddig egész működése nem terjedhetett tovább, 
mint hogy magát az eshetőség ellen oltalmazza. Ez terveiben gálolta. 
Meg akarta törni. A , dési komplanációban" sikerült. Az unitáriusoktól 
oka többé tartani nem volt. 


II. 


A dési komplanációban foglalt határozatok között, mik az 
unitáriusokat legérzékenyebben sújtották és a mik fejlődésükben 
leghosszabb ideig  megbénitották, a reájuk erőszakolt hittani 
tételek voltak. A szombatos üldözések ürügye alatt reájuk mért . 
keserü csapások jó ideig nem ismétlődtek. Politikailag más irány- 
ban volt lekötve Erdély és fejedelmeinek figyelme. Az unitáriusok 
belügyeivel törődni idejök nem maradt. Egészen Erdély külön 
fejedelernsége megszünéséig békében voltak. Azután, hogy mennyi 


: Jakab E. i. m. 656 I. 

üldöztetést szenvedtek, szólaz egyháztörténelem. Erejökben Rákóczi 
megtörte. Ellentállani nem igen birtak, Kitartással biztak és várták 
a jobb jövőt. 

Mint emlitettem is, a komplanació bittani tételeivel volt nagyobb 
befolyással az unitárizmus jövőjére.. Dávid Ferencnek még mindig 
ható szabadabb szellemét ezek korlátozták. Legtovább kiterjedő 
erővel birtak és az unitárizmussal leginkább ellenkező tételek 
voltak: a Krisztus isteni tisztelettel imádása és segítségül hivása ; 
a gyermekeknek Atya Fiú és Szt. Lélek nevében való keresztelése ; 
és könyveik szabad kinyomatásának eltiltása. Legérzékenyebben 
az utóbbi hatott. . z 

A komplanacióban elrendelt káté, hogy akkor. mindjárt meg- 
jelent-e, biztosra tudni nem lehet. 1640 körül megjelent egy kéz- 
irati káté: ,A keresztény vallásról a szt. irás rendje szerint való 
tudakozódás". Ebben már a kompl.-nak megfelelően tárgyalja Krisztus 
istenségét." 

, Vajjon a Christus nem Isten-é ?" 

, gen is Isten, de nem magától való Felséges Isten, mert 
annak, ki az Atya, Fia. (Luk. I. 35) A következő kérdésben aztán 
azt magyarázza meg bővebben, még pedig az Istenfiúságnak az 
Istenhez való hasonlósága által. Külömbséget tesz az Atya és fiú 
istensége között." 

Az 1643-ban megjelent Derzsi L. Máté könyve: ,Az Istennek 
igaz ismeretére és az ő szentséges tiszteletére igazoló rövid tudo- 
mány" ugyancsak tárgyalja a Krisztus istenségét." E század vége 
felé az unitáriusok új kátét akarnak kiadni. Készítenek kettőt. 
Egyiket Koncz Boldizsár, a püspök, másikat Dimény Pál. Ez utóbbi 
Kátéjának cime: , Catechesis seu brevis institutio de religione 
christianae secundum unitarios" (1685 1700 között). Kátéjában 
Krisztus istenségén és ilyen alakban imádásán kivül figyelmet 
érdemel, hogy szerinte a hitalapjaaz ó és új testamentum egyenlő 


! [tt különben meg kivánom jegyezni, hogy e korban s előbb is az 
unitáriusok Krisztust összezavarólag akárhányszor emlegetik Istennek. A 
Báthori Kristóf-féle kényszer nyomainak lehet ezt tulajdonitani. Úgy látszik 
még a bátrabbak sem tartották célszerünek általános érvényüvé emelni Dávid 
Ferenc tanait. (L. Kosa J. 1636-ban megjelent , A sok egymással ellenkező 
értelmek között, mint kell az együgyü embernek felkeresni az igazságot. 
Abrudi Gy. nyomán." 

? Kézirat. 

mértékben. A szövetségben Jézus Krisztus által lehet üdvezülni. A 
szövetséget Isten szerezte, Krisztus pecsételte meg. S a mi leg- 
nevezetesebb és más kátékban teljesen hiányzik, az, hogy szerinte 
a szt. lélek ellen is lehet véteni, melynek bocsánata nincs. Érté- 
kesebb volt a Koncz B. Káté a. Először latinul jelent meg , Catechesis 
in usu unitariorum Transsylvaniae etc", Magyarul is megjelent. Több 
kiadást ért. Utóljára 1854-ben jelent meg , Catechesis, azaz keresz- 
tyén vallásra való tanitás". 

Még a legutolsó kiadás is, a Krisztus istenségéről igy tanit: 

, Hát a Krisztust nem vallod-e Istennek ?" 

Igenis vallom, mert a Szentírás mind isteni nevezetet, mind 
isteni hatalmat, bőlcsességet, méltóságot és cselekedeteket tulaj- 
donit. nekie."" 

, Az Atyának egy nevezete megáll, noha a Krisztus is Isten"? 
, A Krisztus olyan Isten, ki mindeneket az Atyától vett." (v. ö. 
ezeket az 1640 körül kiadott káté magyarázataival a Krisztusról.) 
A Koncz Boldizsár kátéjának egyik sajátságos tétele volt még a 
testi feltámadás tétele." Az 1845-ben megjelent , Keresztényi hitről 
való vallástétel" c. nehány oldalas konfesszióban (melyből a régi 
diákokat kikérdezték) ugyancsak határozottan áll a Jézus imádása 
és segitségül hivása. (L. i. h 6. 1.) 

Ez idézett kétékon és helyeken kívül a dési komplanació 
által az unitáriusokra erőszakolt tételek minden konfesszióban 
benne vannak. Azoktól szabadulni nem tudtak. S hogy csaknem 
a köztudatba (unitarius) is átment, igazolja, hogy e tétel mellett 
szót is emeltek. Mikor ugyanis öreg Daniel István 80 esztendős 
korában kilépett az unitárius vallásból és ellenök támadást irt, erre 
vonatkozó feleletében Kozma Mihály igy nyilatkozik a többek között . 
éppen a komplanació idézése után: , Ezekből látszik, hogy az. 
ország nem volt a Daniel István értelmében, hogy nem lehetne. 
igaz Istennek mondani azt, ki nem öröktől fogván való Isten. Nem 


"! Koncz B. i. Kátéja (1854) 23. I. 

SSÜÖLSBA 1 

6 Ú3D.. 26 l 

" Ez azonban könyve utolsó kiadásában már níncs oenne, 

" Kézirat; címe: Útmutató, melyben egy 80 esztendős vén próféta t. i. 
Daniel István neve alatt készült örök életre vezető egyenes útnak veszedelemre 
vezető szövevényes Labyrinthusa és hibás fogyatkozásokkal teljes egyenet- 
lensége, világ eleibe vettetik. (1766) 

öröktől fogván való Istenség és az igaz Istenség nem ellenteznek 
egymással: és midőn az unitáriusok Kisztustimádják és segítségül 
hivják, nem hibások." Más helyen ismét, mikor a vén próféta 
,Patvarkodik az unitáriusok ellen", azt mondván róluk, hogy 
Krisztust puszta embernek hiszik, tiltakozik és azt mondja, hogy a 
Jézus ,kinek mindenek lábai alá vettetnek ; nem csak Isten, sőt 
ugyan igaz lsten, akinek igaz és valóságos hatalom adatott mennyen 
és földön, ezt imádják az Istennek minden angyalai, ezt mi is 
imádjuk és segítségül hivjuk". Igy nyilatkozik egy pap. Ez mutatja, 
hogy az előbb reáerőszakolt tételek általánosakká váltak az unitá- 
riusoknál is. Erősen útjában állott ez az egyes tanok tiszta kifejlő- 
désének. Hiszen ha egyesek gondoltak is erre, a helyzet, a körül- 
mények és az óvatosság mást parancsoltak. 

Már szabadabb és merészebb a Szentábrahámi könyve , Summa 
universae theologiae Christianae secundum unitarios", melyben 
Krisztus istensége olyan értelemben, mint fennebb is láttuk, nincs 
emlitve. , Krisztus Istentő! küldött próféta volt s az ő tanitása 
isteni."! ,A Krisztus Istensége mindeneken, sőt az angyalokonis 
felül áll, úgy, hogy csak az Atya van kivéve ; az Úr Krisztus pedig alá 
van vetve az Atyának s az Atya kiváltsági jogai a Krisztuséi előtt 
és fölöttállanak".? Láthatni, hogy Szentábrahámi is milyen óvatosan 
szólt erről a részről. Krisztus szerinte is közbenjáró. Említést érde- 
mel, hogy Szentábraháminál is határozottan áll a Krisztus szüle- 
tésének és feltámadásának csodás szupranaturalisztikus hite." 

Utóbbi időkben, különösen a mult száz kőzepe után, mind- 
jobban kezdett kialakulni és pedig az unitárius szabad gondolko- 
zásnak megfelelően ezen tételekről szóló felfogás. A dési kompla- 
nació ma már elvesztette hatályát. Ma már előttünk Jézus ,a legma- 
gasabb erkölcsi példánykép"," ki ember volt, ki a mi testvérünk, 
barátunk marad mindörökké, kinek példáját követni s arra töre- 
kedni, hogy hozzá hasonlóak legyünk, életünk legnemesebb feladata 
kell, hogy legyen. Krisztus isteni nevezetéről mai Káténk igy szól : 
, Jézus isteni nevezetén értjük az ő méltóságát és minden emberek 


: Szentábrahámi könyve Derzsi forditásában 92 I. 
Erre vonatkozóan lásd még 102 I. s köv. 

? L. Szentábrahámi i. m. 104. 1. 

feletti hatalmát-és nem értjük az ő örök istenségét vagy az egy 
Istennel való ugyanazonosságát ; mert tudjuk, hogy a Jézus Krisztus 
valóságos ember volt"." Könyörgésünk egyenesen Istent illeti O 
hozzá küldjük fohászunk. 

A dési komplanacióból, ami mai napig is fenn áll és tör: 
vényeink szerint érvényes, az a keresztelési formula. (Én tégedet... 
keresztellek az Atyának, fiúnak, Szt. Léleknek nevében", a mi 
azonban nem a szt. háromságot teszi.) 

Mint érintettem, a dési komplanació határozatai között leg- 
érzékenyebben sújtotta az unitáriusokat az, hogy előzetes felül- 
vizsgálat nélkül eltiltották könyveik kiadását. Ez annyi volt, mintha 
egymástól elzárva, csak ablakon keresztül beszélhettek volna. Ehhez 
járult később a viszonyok alakulásával nyomdáiknak egymás után 
történt elvesztése." Ezen intézkedésekkel vetettek legnagyobb gátat 
a szabadabb szellem terjedése elé. Még ha bátorsága lett volna is 
valakinek, nem volt alkalom. S ha mégis került ki nehány unitárius 
munka sajtó alól, időközi jelenség volt az csupán. 

A komplanacíió többi határozatai inkább csak időközi értéküek 
és kevesebb hatályuak voltak. Az egésznek súlyát azonban kény- 
telenek voltak szenvedni az unitáriusok annyi ídők nehézségei 
között. Fejlődésükre nagy befolyással volt. Megakasztotta. Az erőt 
és hatalmat, mit ez bi.tositott másoknak, sokszor voltak kénytele- 
nek érezni és szenvedni. Végre is segitségökre jött az idő, a kor 
szelleme. Ez törvénybe iktatta a szabad fejlődés eszközeit. Utat 
nyitott egy szebb jövő felé. E rövid idő óta, bátran mondhatjuk, egy- 
házunk másfél százév reáerőszakolt hátramaradását pótolta helyre, 
haladt és reménnyel néz a jövő elé, 


" Ferencz J. Unitárius Káté 683. I. 
" A Heltai majd a piaci templomban elhelyezett Kmita Andrásné-féle 
nyomdák lefoglalása. 


A vallási modernizmus hatalma. 


Irta: Perczelné Kozma Flóra. 


Norvégia nagy szellemű elhalt írója, Ibsen, a , Nép ellensége" 
című drámájában a következő különös végszavakat adja nemes 
munkájával egyedül álló hőse szájába: , Most jutottam a legfon- 
tosabb felfedezéshez ! A legnagyobb hatalom az egyedüllétben gyöke- 
rezik." A hányszor elgondolkodom úgy a mi szabadelvű vallásunknak, 
mint az egyes nagy szellemek modern vallásos felfogasának egyedül- 
állóságáról, a nagy tömeg rideg vagy konzervativ magatartásáról, 
mindig eszembe jút az elköltözött nagy író célzata, hogy mindig a 
mai egyedűlállóság a legnagyobb biztosíték és hatalom a holnapra 
nézve. Mert ha Ibsen nem lett volna arról meggyőződve, hogy a 
momentán egyedül álló értékes munkák és eszmék a kiterjeszkedés, 
a jövőben való népszerűség csiráját hordják magukban és hogy 
épen ezen meg nem értett és lekicsinylett mozgalmak vannak hivatva 
a jövendő igazságát megteremteni — sohasem merte volna nagy 
szabású drámáját azzal a rejtélyes és magában véve érthetetlen 
mondással fejezni be, hogy az egyedűlálllóságban gyökerezik a 
legnagyobb hatalom. 

Ibsen sohasem fejtette ki világosan és egészen gondolatait s 
bár folyton váltakoztak a tendenciózus témák forrongó lelkében, 
úgy látszik, idegenkedett nyílt irányítástól s csak oda-oda dobott 
egy-egy magyarázat nélküli gondolatot, hadd törjék az utódok a 
fejüket rajta. Mi unitáriusok nem érthetünk vele mindenben egyet, 
de az előbb hangsúlyozott gondolatot, úgy érzem, nekünk kell 
tovább fejtegetni és továbbítani. 

Ha van a jövőre nézve nagy erőt és nagy jelentőséget tar- 
talmazó, félre ismert és a nagy világ által elhanyagolt eszme a 
világon — hát ez első sorban a vallási modernizmus, vagyis a 
szabadelvü vallás eszméje! Mert, hogy kiegészítsem, vagy talán 
más útra tereljem Ibsen félben hagyott gondolatát: csakis az a 

bizonyos keskeny, arany középútat képviselő, nem a revoluciót, 
hanem a szellemi evoluciót elősegítő, nemesen és békésen refor- 
máló, ideális erkölcsi magaslaton álló egyedűlállóság és különleges- 
ség válhatik valaha áldásthozó hatalommá a részint egy helyben 
meggyökerezett, régi, rossz állapotokat konzerváló maradiság, részint 
a célon túl lövő, vallást és hazát letagadó ultra modern haladás 
ellen. Különösen óriási missziója van e közép úton fekvő eszmé- 
nek a mai összegabalyodott, vésszel fenyegető állapotok között. 

Ma egy rettenetes harc folyik mindenfelé: a vallásos felfogás 
kétségbeesett harca a ma.erializmussal, vagyis istentagadással szem- 
ben! Míg eddig egyes szabadságszerető emberek küzdöttek a nagy 
tömeg vakbuzgósága, fanatizmusa ellen, ma egyszerre arra ébre- 
dünk, hogy csak egyes vallásos lelkek, egyes kisebbségben maradt 
csoportosulások harcoinak a nagy többség vallástalanságával, teljes 
hitehagyottságával. Eddig valóságos szerencse volt, ha egy-egy fel- 
világosodott elme a természetre és a világrendre hivatkozva akarta 
eloszlatni a tömeg babonáit és elfogultságát. Ma valóságos áldás, 
ha egy igaz vallásossággal áthatott lélek a természet és száraz 
tudományok felett a lelkiekre is rámutat. i 

Mi az oka ennek a rettenetes gyors változásnak ? Mi az oka, 
hogy még majdnem egyre hangzik a megszokott mondás, hogy a. 
nagy közönségnek, a tömegnek minél misztikusabb és domatiku- 
sabb vallásra van szüksége s ime alig fordul velünk egyet a világ, 
már arra ébredünk, hogy az áliítólagos vakbuzgó többségnek 
semmiféle vallása sincs s épen a kiváltságos és magasabb intelli- 
genciáju embereknek — kik eddig szintén a racionálizmust kép- 
viselték a babonákkal telt néppel szemben — kell egy felsőbb 
eredetű és tisztultabb eszméket hirdető eszményi miszticizmusra. 
mutatni, hogy megmentsék a lelkek világát a köznapiasságtól. Honnét. 


van ez? j 
A konzervativizmus mi ránk és általában a vallási moderniz- 


musra mutat és azt mondja, ime addig mutattatok a természetre, 
történelmi igazságokra és a változatlan világrendre, tudományra, 
addig cáfoltátok a dogmákat és döntögettétek a korlátokat, hogy most. 
már nem kell a népnek sem Isten, sem lélek, sem halhatatlanság, . 
de még a haza fogalma sem. 

Mi ezt a vádat, mint a legnagyobb abszurdumot, nyugodt 
lelkiismerettel útasíthatjuk vissza, mert épen az volt a sajnos és 
végzetes a dologban, hogy magas gondolatainkból származó nagy 
kisebbségünk és egyedülállóságunknál fogva — a mai alacsonyabb 

nivóju korszakban — nem tudtuk még a nagy többséget annyira 
megközeliteni, hogy különleges nézetünk nagyobb körben is hata- 
lommá válhatott volna. 

Mert ahova kihatott vallásunk szava, ott ugyan nem lehet 
panaszkodni, hogy az Istent és hazát tagadó irányzatok befészkel- 
ték magukat. Sem a nézetünket valló vagy elsajátító egyes nagyok, 
Sem az egyházunk hívei át nem csaptak a materialisták táborába, 
sőt az erdélyi unitárius nép maradt meg tudtommal leghívebben a 
nemzeti és vallási eszme mellett. 

Hanem igenis, épen a legélesebb ellentétek végzetes talál- 
kozása idézte elé a szerencsétlenséget! Az eddig godolkodás nélkül 
élő, vakbuzgó többséget egyszerre a legradikálisabb tanokkal fana- 
tizálták s a természettudományokkal néhány mulandóságra predes- 
tinált vallástétel lehetetlenségét bebizonyítva — a tömeg gondol- 
kodás nélkűl vetette el magától a nemesebb lélek ösztönszerü sej- 
telmeit is, Jézus Krisztus halhatatlan hegyi beszédével, valamint a 
többi vallásalapító nemes teizmusával együtt. Ebben áll a tragédia! 
A néplélek mintegy előkészületlenűl, előzetes nemesítés és helyes 
kritikára való nevelés nélkül egyszerre kapta a természettudományok 
halmazát s nem tudta megteremteni a magasabb intelligenciát köve- 
telő harmóniát — tudomány és vallás között. 

És hogy a nagy többség ily hamar aklimatizálódott egyik 
szélsőségből a másikba, annak az a természetes magyarázata, hogy 
az eszmékben való szélsőségek és túlzások mindig hamarabb gyö- 
kereznek meg a kevésbé művelt lelkekben, mint a leszűrt gondol- 
kodású agyvelőkben. Hogy az eddig vakon imádkozó, babonákkal 
telt tömeg egyszerre csapott fel Istent, hazát, gyermeki hálát és 
minden kegyeletet letagadó materialistává s egyetlen hamisan öntelt 
fordulattal mutat az isteni eredetről le az állítólagos egyedüli szár- 
mazásra : az anyagra, annak még az a magyarázata is van, hogy 
e két irány : a bígottismus és a modern naturalizmus élesen ellen- 
tétes tulajdonságaik dacára egyetlen egy pontban találkoznak : az 
egyéni töprengést, metafizikai mélyebb gondolkodást nem igénylő 
békónak a produkálásában, mely egy kaptafát szolgáltat, sőt erő- 
szakol minden ember számára! Ezért oly veszedelmes mindkét 
irány a gondolkodni nem szerető, csak a készen kapott, mások 
által megállapított tanokra pályázó, lenyügözésre alkalmas tőmegre 
nézve. Álljon ez az átlag embereket magában foglaló tömeg akár 


az alacsonyabb, akár a magasabb osztály embereiből ! 

Hogy e két iránynak a lelkeken való uralkodni vágyása mily : 
hasonló, azt a leghumorosabban és legkedvesebben Arturo Graf 
írla meg egy kis novella alakjában. Ugyanis egy nagy és kegyet- 
len inkvizítornak a lelke a másvilág bűntetése után ismét a földre 
kivánkozik s kéri a túlvilágiakat, hogy miután még a pokol kínjai 
sem tudták természetét megváltoztatni, hadd lehessen ő ismét csak 
tűzzel vassal dolgozó inkvizitor! Ez lehetetlen — mondják a túl- 
világiak elképedve — hiszen a földön már nagy felvilágosodottság 
s a XX. század urakodik... hanem majd gondolnak ki valami 
hasonló mesterséget a számára s nagy tanácskozás után leküldték 
őt — szabadgondolkodónak ! 

De visszatérve komoly fejtegetésünkre, mi azt nagyon jól 
tudjuk és határozottan érezzük, hogy a materializmus, mely minden 
magasabb gondolkodas nélkül pusztán az anyagtól származtat 
mindent és képtelen az Isten és teremtő, mindeneket reformálni 
tudó, halhatatlan emberi lélek fogalmáig felemelkedni, e hitet saját 
szellemi erejéből produkálni — nem a legfejlettebb, leglogikusabb, 
legtekintélyesebb és ennél fogva a bajokból kivezető útat képviselő 
bölcselet. Hiszen, ha az volna, nem lehetne ma már —- a tökélet- 
lenségek és erkölcstelenségek idejében — a tömeg vallása! Ha a 
materializmus valami felsőbb filozófia, valami leszűrődött végered- 
mény lenne, lehetetlen, hogy minden köznapi szellem, minden 
tucatember oda kiálthassa nekünk — mint ahogy tényleg oda 
kiáltja — hogy kár a fáradtságért, kár az időpazarlásért, mert úgy 
sincs azon kivül semmi, mint a mit látunk, hallunk és tapintunk! 
Lehetetlen, hogy ha az ateizmus a bölcseség netovábbja volna, 
hogy akkor éretlen, de nyakíg demoralizált gyerkőcök gomba mód- 
jára szaporodó erkölcstelen folyóiratokban, napilapokban hirdessék 
e legvégső bölcsességet. Lehetetlen, hogy e legizléstelenebb és 
cinikusabb eredményeket produkáló irodalom és művészet az a 
regeneráló, egészséges viszonyokat teremtő modernizmus, az az ég 
felé terjeszkedő erővel teljes fa legyen melyet — ős filozófusunk- 
kal szólva — , gyümölcseiről" ismerhet fel a világ. Lehetetlen, 
hogy az igazsághoz ilyen könnyű szerrel, ilyen kétes tisztaságú 
megnyilatkozások által jusson el a haladásának még csak kezdetén 
lévő emberiség. 

A józan ész maga megmondja, hogy először jön a szellemi 
életben is a mindent elhivés gyermekkora, azután jön a mindent 
letagadás éretlen kamaszkorszaka s csak legutoljára sok-sok hányó- 

dás és vívódás, sok érzelmi és értelmi haladás után jön meg az 
a nem hencegő, nem elbizakodottan kiabáló, hanem csak nemesen 
önérzetes, a láthatatlan dolgokban is tisztán látó, szép és megálla- 
podott ermnberkor, mikor kiválogatva, kiselejtezve a gyermekkor 
babonáit, értelmetlen hagyományait, de ugyanekkor a cinikus mate- 
rializmusnak is hátat fordítva, örök szeretettel és tisztelettel ragadja 
meg az Isten-eszmét, ezt a minden nagy és fenséges gondolatnak 
kútforrását, hogy elválhatatlanul magához fűzve azt, vele járja meg 
a szellemi haladás törvényszerű útját. 

Ezen nagykorú, emberi vonás miatt volt a f.Ivilágosodott val- 
lásosság mindíg oly elenyészően csekély és csak egyes nagyok 
vagy kisebb tömörülések tulajdona a még gyermekkorból alig kinőtt 
korszakokban. De épen ezen egyedülállóságból következtethetjük 
Ibsennel, hogy nagy lesz a jövendőben a hatalma ! 

Csakhogy bérmennyire belenyugodjunk ezen nehezen érvé- 
nyesülő haladásba, lehetetlen nem gondolnunk arra, hogy ha az 
egyetemes vallásos szellem ősidőktől fogva nem a természeti tör- 
vényeken kívül álló csodákra, hanem épen a változhatatlan világ- 
rend és az emberi elme fenséges csodaszerűségére hívja fel a figyel- 
met és ezen keresztűl, erie támaszkodva mutat a legfelsőbb ha- 
talomra és a teremtő gondolattal megáldott emberi szellemnek 
halhatatlanságára, valamint ezen ösztönszerű sejtelemnek nemes és 
emberies voltára — akkor lehetetlen, hogy a materializmus azzal 
a lenézéssel és lekicsinyléssel bánjék az egyetemes vallásossággal, 
mint ahogy azt ma teszi. Lehetetlen, hogy világcsalásnak, sötétség- 
nek, elbutításnak és az Isten tudja mi mindennek mondja el az 
egyházak tanait. 

Mert mi a különbség a vallásos és az ateista modernizmus 
között? Mindkettő elismeri és aláírja a tudomány vívmányait és a 
természet örök és változhatatlan törvényeit, tehát tagadja ezen isteni 
rendnek, következetességnek egy-egy szeszélyes és kivételes , csoda" 
által való megbontását és megzavarását. Csakhogy míg az egyik 
vélemény mindent az anyagtól származtat és az anyaggal kiván 
megmagyarázni, addig a másik épen erre a kiszámított pontosságú 
rendre gondolatot és tervezetet feltételező logikus összeállításra 
hivatkozva keresi és hírdeti azt az örök munkást, kinek tervezeté- 
ből állt elő e bámulatos renden alapuló nagymindenség. Keresi és 
hírdeti azt az ősszellemet, azt a magasabb eredetet, kire vagy 
melyre minden egyes nagy és fenséges cselekedet vagy találmány 

lt 

akaratlanul is visszamutat. Mint ahogy az égi testek körforgása És; 
különféle vonzása már a felfedezendő plánéta pozítiv létezését éss 
tartózkodási helyét jelzi az éles szemű csillagász előtt, ugyanúgy / 
bizonyítja a körülöttünk és saját magunkban tapasztalt csodás élett 
a magasabb ős-ok létezését ! 

Van-e ezen valami megvetni, vagy kinevetni való? Lehet-e : 
erre azt mondani, hogy csalja és sötétíti a világot? Sőt valljuk : 
be, hogyha mélyebben gondolkodunk, sokkal természetesebb, egy- : 
szerűbb és kézzel foghatóbb filozófia a végoknak ezen jogos és ; 
érthető kutatása és megtalálása, mint a  materializmusnak azon 
tökéletlen, mondhatnám félben hagyott bölcsészete, mely védelmezi 
a dogmatikával szemben a világrend következetes rendjét, bölcse- 
ségét és változatlanságát; — de ezen harmonikus rend és alkotás 
eredetét nem egy logikus gondolatra vezeti vissza, hanem meg- 
elégszik azzal a nemcsak szegényes, de mindenek felett logikátlan 
megfejtéssel, hogy e nagyszerűen megalkotott és berendezett min- 
denséget és az alkotásra, tervezésre, sokszor a legnemesebb és 
magasztosabb harcra ösztönző emberi szellemet a por, az értel- 
metlen anyag szülte, a vak véletlen dobálta Összevissza ; az az 
anyag, melyben egy parány sem foglaltatik magából a szellemből 
és gondolatból és az a , véletlen", melynek fogalma szorosan van 
összekötve az összevisszaság és rendellenesség fogalmával. Mintha 
egy órának számításon és gondolkodáson alapuló szerkezetét nem. 
egy órásmesterséget értő élő munkástól, hanem a léleknélküli vélet- 
lennek összedobálásából származtatnók! Elhinné-e nekünk valaki, 
ha azt mesélnők, hogy egy szabályosan járó és pontos munkát 
végző gép a , véletlen" által dobódott ily harmonikusan és kiszá- 
mitott pontossággal össze? Ugy-e ez semmivel sem mondható 
kisebbszerű csodának, mint a legképtelenebb ortodox dogma, pedig . 
ezen mekkorát nevet a materializmus ! Ime ismét az előbb említett 
érintkező pont orthodoxia és materializmus között. ) 

Azt kérdem tehát, melyik a tágabb látkörű, természetesebb. 
és dogmaktól mentesebb magyarázat: az ateistáké-e, vagy a sza-. 
badelvű kereszténységé és az egyéb vallási modernizmusé, mely 
Krisztus és a többi próféta mélyen járó szemével nézi a dolgokat? 

És épen igazságunk tudatában mi nem nyugodhatunk bele. 
azon ténybe, hogy még mindíg csak a kevesek és az egyesek 
vallják magas szárnyalású hitünket. S bár egy bizonyos szellemi 
arisztokratizmust le nem lehet tagadni vallásunkból, mert valóban 

érezzük, hogy e különleges álláspont ezideileg csak a kisebb, elő- 
kelőbb lelkű tömörülések számára termett, de épen vallásunknak 
ezen nemes arisztokratizmussa! járó demokratizmusa követeli Ibsen 
és Tolstoj eszméjével együtt, hogy ezen egyedül álló tanok kilépve 
a szűk körből ,az emberek milliói"-nak váljanak közkincsévé . . . 
Nekünk tehát mindent el kell követnünk, hogy világos esz- 
ménk minél tágabb körben terjedjen el. Most kezdődik tehát a 
liberális Dávid Ferenc egyházának és egyletének is igazi szerepel! 
Most, midőn hazafias kötelesség megmutatni, hogy a felvilágoso- 
dottság és szabadság szeretete még nem jogosítja fel az embert 
arra, hogy az öröktől fogva létező igazságokat, melyeknek tudata 
magában az emberi lélekben gyökerezik, elvesse és lekicsinyelje. 
Az okos és céltudatos haladás az ősi hagyományoknak nem vakon 
való megtagadásából, hanem kritikus szemmel és érző szívvel való 
megválogatásából áll, hogy az örök értékű és ősi igazságokon 
alapuló gondolatok valahogy az elfogultság és önzés szülte talál- 
mányok sorsára ne jussanak. Abban áll a materializmus alapján 
álló szabadgondolatnak legnagyobb tévedése, hogy az Isten-hitet 
is, a nemzeti érzést és puritán erkölcsöt is az elmulandó dogmák 
közé számítja. Semmitől sem fél úgy e modernizmus, mint a ,val- 
lás", , erkölcs", , korlátozás" vagy ,fékentartás" fogalmától. Pedig 
egyetlen egy konzervativ eszme sem követel akkora erkölcsi erőt, 
olyan magas röptű vallásos felfogást és olyan önérzetes fékentar- 
tást és önkorlátozást, mint épen a szabadság szent fogalma ! 

Abban áll tehát feladatunk, hogy nemes uton haladó, sza- 
badságot hírdető szónoklataink, írásaink, folyóírataink minél erő- 
teljesebbek legyenek és minél szélesebb körbe hatoljanak. Nem 
felekezeti, hanem az egyetemes vallási és nemzeti alapra, valamint 
az igazi szabadságra való térítés céljából. 

Igen nagy a száma azoknak, kik nem lévén képesek egyházi 
tanaikat, úgy amint vannak, elfogadni, megérteni, a temérdek kép- 
letes dogmából a magot kihámozni, inkább átcsapnak a materialista 
táborba, semhogy önerejükből találják meg a vallásukban többé- 
kevésbé kifejezett igazságot. Valóságos egybázmentő munkát vé- 
geznek tehát azon kiváló férfiak, kik a tudomány világáná! magya- 
rázzák orthodox egyházuk dogmáit és a modernizmus szellemét 
viszik be elavult vallásukba. Igazán nem tudják, mit cselekesznek 
azok, kik az idők jelét megértő reformátorok működését korlátozni, 
sőt elnyomni kivánják s az Ibsen által megrajzolt éretlen társa- 

dalommal egyetemben a , nép ellenségé"-nek tartják leghumánusabb 
lelkű nagyjainkat. 

Csak a jövendő megtért, okos visszalépéssel hátráló szabad 
gondolata, viszont a helyes uton előre lépő felvilágosodott vallá- 
sossága fogja megtudni, milyen óriási vallásmentő, lelket támogató 
munkát végeznek napjainkban szabadelvű kereszténységet hírdető 
egyházi nagyjaink! Ismétlem, nem rejt egyetlen egy eszme sem 
nagyobb hatalmat magában a jövőre nézve, mint a vallási moder- 
nizmus eszméje, mert ez köti logikusan össze a régi világ örök 
értékű gondolatait a modern élet jogos és üdvös haladásával, magá- 
ban foglalván az összes értékes modern törekvések eszméjét. 

Óriási misszió a materialisták tábora előtt egy nemesebb és 
ideálisabb szabadelvűség eszméjét felvetni és a többek között a 
dogmatizmus miatt elejtett Jézus fenséges, örök igazságot tartal- 
mazó tanát nemcsak mint történelmi nevezetességet, hanem mint 
egy magasabb eredetből származó örök filozófiát helyezni vissza 
a piedestálra. Ezzel egyúttal a történelmi fejlődésnek istentől eredő? 
céltudatosságát és az ember fogalomnak fenséges voltát is felvet- 
jük az ellenkező nézetűek előtt. 

Így magyarázva a vallást, semmiféle természetellenes, csodás§ 
születésekről és misztikus lehetetlenségekről nem beszélve, lehe-- 
tetlen, hogy idővel tiszteletet ne parancsoljon a vallásos felfogás, , 
még a legridegebb materializmus előtt is és hogy a szükségess 
kapcsot a tudomány és vallás között megteremtve, a különböző? 
vallások fennállása mellett, egy egyetemes és láthatatlan egyházat: 
ne teremtsen a különböző felekezetű emberek között. Tehát tanunki 
nemhogy elősegítené az anyagias világnézetet, hanem az egyedüli! 
észszerű fegyver ellene, mintahogy minden ferde utra tért haladás-. 
nak csakis a normális haladásra való útmutatás a logikus ellen : 
munkája. 

Drummond Henrik, a nagy keresztény bölcselő , A természeti. 
törvény a szellemi világban" című rendkivül érdekes munkájában 
nagy energiával fejtegeti, hogy valamint minden fizikai élet csak; 
egy és ugyanazon tipust hozhat létre, ugyanúgy a magasabb szel- 
lemi, a krisztusi élet is csak egyetlen egy tipust produkálhat a. 
felsőbbségre érdemes ember által: a krisztusi tipust. 

Ez a magyarázata, hogy az unitárizmus, általában a modern. 
vallásos felfogás, mely hamisítatlan tisztaságban hírdeti a krisztusi 
igazságokat, alacsonyabb tipust magánál nem produkálhat! Egy 

eszményi fejlődést, emelkedést, változást mindenesetre szolgál, de 
alacsonyabb és más útra való áttérést semmi esetre sem. 

Sokkal hamarabb válhatik a gondolat nélküli orthodoxia 
materializmussá, mint a filozófiai magaslaton álló szellemi vallás ! 
A meg nem értett és fel nem fogott dogma megsemmisülhet és 
materializmussá sülyedhet, de a meggyőződésen alapuló átszelle- 
mült hit soha! 

Ismét Ibsen tervezi egyik drámájában Szereplő szűk szavú 
épitőmesterével, hogy egyes templomok helyett olyan lakóházakat 
kellene építeni, melyekről torony mutat a magasba . . . 

Ha valamikor csakugyan eljönne az Istennek ezen várva-várt, 
de rettenetesen messze levő korszaka és a lakóházakból, valamint 
az egész társadaimi életből kisugárzó, mindennapi És cselekede- 
tekben nyilvánuló istentisztelet szinte feleslegessé tenné a külön 
templom fogalmát, teljes meggyőződésemből vallom, hogy e ma 
még arisztokratikus egyedülállóságban lévő vallási modernizmus 
óriási hatalma és népszerűsítése, az emberek millióira való demo- 
kratikus kiterjeszkedése, minél több szabadelvű templom felszente- 
lése fogja ezen állapotot megteremteni ! 


Valami a szociálizmusról. 
Irta : Zsilinszky Mihály. 


Minden kornak és minden nemzetnek megvoltak Saját bajai, 
tévedései, visszaélései és bűnei, melyeknek megszüntetésére egye- 
sek és egész társadalmi osztályok törekedtek. Küzdöttek olyanok, 
akik az emberi társadalom haladásának, békés fejlődésének eszméi 
iránt kellő fogékonysággal, kellő értelemmel és kellő bátorsággal 
bírtak, szóval a tökéletesedésnek, a haladásnak lelkes bajnokai. 

Miként az anyagi világban, úgy az erkölcsi téren is minden 
átalakulás, ha gyorsan történik és ha lassabban történik is, szük- 
ségképen válságot idéz elő. 

A válság voltaképen nem egyéb, mint küzdelem a régi és 
új, az elenyészés és megifjúlás, a halál és élet között. A társadalmi 
válság is ilyen küzdelemből áll. 

A haladás és fejlődés természetszerű és örök törvényeinél 
fogva új eszmék, új vágyak és törekvések támadnak, melyek csak 
úgy érvényesülhetnek, ha a többé már fel nem tartható régi tár- 
sadalmi nézetek és szokások, felfogások és törvények megszűnnek, 
vagy lassan átalakulnak. 

Az átalakulás természetesen nem történhetik meg harc és 
küzdelem nélkül. A régi nézetek a létezés jogán tovább is élni és 
uralkodni akarnak. Azoknak képviselői szembe szállanak az új 
eszmék és törekvések képviselőivel. Sokszor önzésből, sokszor 
rövidlátásból, sokszor indokolatlan makacsságból vagy az új esz- 
méktől való félelemből. Képzeletük rémeket lát és zavart, fejetlen- 
séget és pusztulást jósol. Erényt csinálnak abból, ha a régi, bom- 
ladozó rendet védelmök alá veszik. 

De ha ilyen eljárással a megindult átalakulás természetes 
processusát egy kis időre meg is akadályozzák, bizonyos, hogy az 
új eszmék rázkódtatás útján is érvényesülni fognak. Pedig a tör- 
ténelem ezer példája mutatja, hogy a felizgatott kedély és a heve- 

sebb indulat elhomályosítja a józan ész világosságát; éppen úgy, 
mint a befűtött meleg szoba az ablak üvegtábláit. 

A nemzetek történelmének kétségen kívül azok a legérdeke- 
sebb és legtanúlságosabb korszakai, melyekben az új eszmék vál- 
Ságokat idéztek elő. Azokban látjuk, úgymond egy francia történet- 
író, feltünni az embert az ő nagyságában és egyúttal nyomorúsá- 
gában is. Azokban látjuk kiválni emberi természetünknek legdrágább 
erényeit, legnemesebb szenvedélyeit, de fájdalom, legrútabb és leg- 
gyalázatosabb bűneit is. Oh! a forradalmak rettenetes világításban 
mutatják fel az embert. Amely pillanatban erőt vett rajta az indulat, 
azon pillanatban vesztette el uralmát a józan ész. Hazánk törté- 
nelme, különösen a vallási üldözések kora, teli van ilyen rettene- 
tességekkel. 

Semmi sem olyan szent és olyan érinthetetlen "kincse az 
emberi kebelnek, mint a vallásos érzelem Ez nem tűr el semmi 
külső kényszert és semmi emberi hatalmaskodást. Ezért van az, 
hogy a lelkiismeret szabadságáért vívott harcokban az erények úgy 
válnak ki, mint tűzben az arany elválik a földi salaktól. Ellenben 
az erőszak piszkos és bűnös indulatai, melyek a társadalmi har- 
coknak legsötétebb részét képezik, úgy kavarodnak fel, mint a 
vihartól felkorbácsolt tenger rejtett salakja, mely felszinre kerűl és 
elrútitja a különben kristálytiszta víz tükörét. . 

Azonban úgy a hazánkban, mint a másutt folyt véres har- 
cokban az azokat mozgató indokok és embertelen kegyetlenségek 
azt mutatják, hogy az üldözők és emberégetők nem annyira a krisztusi 
szeretettanok tisztaságáért, mint inkább annak ürügye alatt a világi 
hatalomért és külső fényért folytatták vérontásaikat. Nem az égi 
öröm és boldogság, hanem földi hatalom kéje és az ettől meg- 
részegült emberi vadság ülte orgiáit a szeretet vallásának szent 
palástjában. A vallási őrület förgetege sok országot pusztított el. 
Hála a felvilágosodás szellemének, ma már mégis szelidebb fel- 
fogás uralkodik a lelkek felett. 

Ami harc és társadalmi küzdelem tapasztalható még e földön 
és különösen a művelt Európában, az már nem is vallási meg- 
győződésért, hanem a felsőbbségért és hatalomért folyik. Ez a régi 
abszolut egyház és az újabb, alkotmányos, szabad államok hatal- 
mainak erőpróbája egymással szemben. 

Hajdan az egyház nagy szolgálatokat tett az államnak azáltal, 
hogy engedelmes és értelmes polgárokat nevelt számára; az állam 

viszont azzal tett szolgálatot az egyháznak, hogy annak tanait elfo- . 
gadta és kész volt a katolicizmus dogmáitól eltérő hívekre kiszabott ! 
büntetéseket végrehajtani s ezzel az egyháznak a lelkek feletti : 
uralmát biztosítani. 

Az állam és egyház közötti jó viszony azonban megváltozott, , 
mihelyest az a kérdés merült fel, hogy a két főhatalom : az állam ! 
és egyház között, melyik a nagyobb hatalom ? 

Ebből származtak aztán azok az áldatlan viszályok és küz-. 
delmek, melyek az emberiség történelmének legvéresebb és legszé-. 
gyenletesebb lapjait képezik. Ezekben a harcokban tág tere nyílott 
az önzés és hatalomvágy indulatainak vad szenvedéllyé való növe-. 
lésére, amiből idők folyán a legdurvább küzdelmek keletkeztek az. 
cmberi társadalomban. Az önzés által élesztett ezen harcokban az. 
emberiségnek ESZASÁNT TB kincsei: a tudomanyos vizsgálódás, a 
polgári és vallási meggyőződés szabadsága estek áldozatul. 

Az emberi társadalmak értelmi fejlődésével növekedett a vagyon 
értéke is, melynek egyenlőtlen megoszlása azt az eszmét ébresztette 
az emberekben, hogy a tapasztalt vagyoni nagy ellentétek meg- 
szüntetése szükséges, mivel a földi javakhoz és az élet örömeihez 
minden embernek egyenlő joga van, aki dolgozik. 

A polgári elem szaporodásával világossá lett, hogy az egyén 
s az egyénekből és családokból álló társadalom gyökerei mélyeb- 
ben feküsznek az ember természetében, mint maga a szabadság- 
érzet. Ez a meggyőződés csakhamar tudományos pártolókra talált, 
akik a társadalom ezen természetéből kiindulva azt hírdették, hogy 
a társadalom anyagi ujjászületése nélkül az emberiség békés fej- 
lődése nem biztosítható. Ezen az alapon a földi javaknak igazságos 
felosztása és az ehhez való jognak kivívása lett a cél és az a jel- 
szó, mely mindenütt fogékony lelkekre talált és , szociálizmus" 
neve alatt nemcsak az európai kontinensen, hanem az egész vilá- 
gon elterjedt. 

Egyes írók a multnak tanulmányozásából szerettek arra hivat- 
kozni, hogy a kereszténységnek alapítója, Krisztus maga is így 
gondolkodott, sőt ő maga volt a legnagyobb szociálista és altruista, 
aki eszméivel átalakította az egész világot S ez tagadhatatlan is, 
mert az ő humanizmusa egészen új életet öntött az emberiség 
társadalmába a testvériség és egyenjogúság eszméinek hírdetésével. 
De nemcsak beszédeivel és tanításával, hanem egész egyéniségé- 
vel és cselekedeteivel is. Ő valóban a szegények vigasztalója, a 

szenvedők fájdalmainak enyhítője, az ingadozók erőssége, a pöf- 
feszkedők megalázója, az igazak segítője és az ártatlanok védel- 
mezője volt. Benne megtestesült az Íge; az emberi szív hitének 
halhatatlan kijelentése, melyek megtanítanak bennünket szeretni 
Istent, a világ alkotóját; szeretni embertársainkat, mint testvérein- 
ket; /inni az üdvösség egyetemes malasztjában és remélni a jobb 
jövőt biztosító igazság diadalában ! 

Ha visszatekintünk a Krisztus előtti korba, azt fogjuk látni, 
hogy a régi híres görög bölcsészek, Plato és Áristoteles néze- 
tei, a rómaiaknál pedig Menenius Agrippának ismeretes meséje a 
gyomorról és a fellázadt tagokról azt bizonyítják, hogy a szociális 
kérdés akkor sem volt ismeretlen az emberek között. I 

A középkori keresztény egyház nagy emberei is foglalkoztak 
szociális problémákkal, míg végre a tapasztalt visszaélések a szer- 
zetesek között is támasztottak reformátorokat, akik nemcsak a 
dogmákkal, hanem az élet viszonyainak javításával is foglalkoztak. 
A reformátorok nemcsak a vallás erkölcsi élet javítására fordították 
figyelmüket, hanem kárhoztatták a fényűzést, ostorozták. az uzsorát, 
támadták a hatalmasok erőszakoskodását és a nép feletti zsarno- 
koskodását. 

Emberi jogokat követeltek a nép számára. Igaz, hogy akkor 
is voltak, akik a reformátorok eszméit félreértették és akadtak 
Müntzer Tamások, akik fellázították a német parasztokat földes- 
uraik ellen és más alapon álló szociálista államot akartak teremteni. 
De nem tudták megtalálni a helyes útat és módot. / testvériség, 
szabadság és jogegyenlőség eszméi még akkor nem értek meg a 
megvalósításra. 

Az újabb társadalmi tudománynak egyik főérdeme abban áll, 
hogy a lelki élet tüneményeit nem választja el a természet tüne- 
ményeitől, hanem mindent a fejlődés örök törvényei szerint ítél 
meg. Tagadhatatlan, hogy semmiféle szellemi és erkölcsi jelenséget 
nem lehet megérteni, ha azt elkülönítjük az általános fejlődés 
jelenségeitől. A válságban minden jelenségnek megvan a termé- 
szetes előzője és következője; minden jelenség csak egy lánc- 
szeme a hatalmas fejlődési folyamatnak. Ezen törvény alól a lelki 
élet sem képezhet kivételt. 

Spencer szerint a lelki élet is csak a megfelelő környezet 
hatása alatt fejlődik ki, mert a környezet hatásai, a benyomások 
s ezeknek kapcsolatai adják a lelki élet anyagát. Az így fejlődő 

lelki élethez képest az egyházi szervezet is többé vagy kevésbbé 
alkalmazkodni fog a környezet fennálló viszonyaihoz és ezeket a 
maga javára kihasználja. A történelem számtalan példája mutatja, 
hogy amely állam vagy egyház nem alkalmazkodik a fejlődés által 
előidézett új viszonyokhoz, az föltétlenül elpusztúl. 

Az a tapasztalás, hogy ma már a földgömbnek legtávolabbi 
népei fs szerepet játszanak a világversenyben, kétségtelenűl nagy 
halássa! van az egész gazdasági és szellemi fejlődés menetére. 
Fordítsuk csak figyelmünket a keletázsiai népek óriási mozgalmaira. 

Japán, Kina és a mesés India óriási birodalmaiban, melyek 
évezredeken át elzárkóztak az európai műveltség hatása alól most 
a renaissance és a reformáció szelleme kezd ébredezni. Ott is a 
a politikai és társadalmi forradalmak küzdelmeinek viharai válto- 
gatják egymást, menydörgéssel és vérrel keverve. Az európai civili- 
záció rohamos átvétele és általánosítása s ezzel a vallási és erkölcsi 
rendszerek megdőlése, a nemzeti öntudat felébredése s a függet- 
lenségre való törekvés, a nők felszabadulása, a kasztok megszün- 
tetése mindmegannyi óriási változást idéztek elő. 

A társadalmi mozgalom jelei Törökországban és Arábiában 
is mutatkoznak. ,A sivatag oroszlánja is ivott a jeruzsálemi for- 
rásból" és megtűri a keresztény gyaurok társaságát A félhold és 
a kereszt egymás mellett ragyognak és a civilizáció jelei mindenütt 
mutatkoznak ; de a szociális kérdés kiválóan mégis csak a keresz- 
tény európai népek lelkét mozgatja, 

Henry George jeles könyve, mely , Haladás és szegénység" 
címe alatt száz kiadást ért, többek között ezeket mondja: ,A civi- 
lizáció csak abban a mértékben halad, amelyben a társadalmi 
berendezések az igazságot előmozdítják, az emberi jogok egyen- 
lőségét elismerik, mindenkinek a teljes, csak mások egyenlő sza- 
badsága által korlátolt, szabadságot biztosítja. Abban a mértékben, 
amelyben ezt elhanyagolja, megakad a civilizáció és hanyatlik. A 
nemzelgazdaságban és a társadalomban nem taníthat semmit, ami 
nem foglaltatnék azon egyszerű igazságokban, melyeket a szegény 
halászoknak és zsidó parasztoknak hírdetett az, aki tizenkilenc 
évszázad előtt a kereszten halt MEGSSG 

Ennek a legnagyobb martirnak gazdag földi helytartói azon- 
ban évszázadokon át más tanokat hírdettek és más elveket követ- 
tek. Ezek a földi vagyon összehalmozásában, fényben és hatalom- 
ban kéjelegve, előjogok és kiváltságok védelmében szembe szál- 

" L. Fortschritt und Armut. Berlin. 1881. 466. lap. 

lottak a világ minden hatalmasságaival; és az emberi gyatlóság 
és tudomány megvetésével, a févedhetetlenség gőgjével küzdenek a 
jogegyenlőség és viszonosság nagy és humánus elvei ellen. 

Ebből végtelenül sok társadalmi visszásság, jogtalanság, igaz- 
ságtalanság, örökös harc és állandó gyűlölködés származik, mely 
kihívja maga ellen az osztó igazság és a kereszténység sujtó íté- 
letét. Mert az önzés és a gazdaságra támaszkodó hatalom ellentét - 
ben áll nemcsak az evangélium szellemével, hanem örökös harc- 
ban áll a fejlőd-s és haladás eszméivel, sőt az úgynevezett mun- 
kás osztály érdekeivel is. Az ebből eredő. folytonos küzdelem 
magával hozza a társadalmi béke veszélyeztetését. 

Hazánkban is ezek a jelenségek tartják forrongásban a kedélye- 
ket. Mindnyájan látjuk és naponta tapasztaljuk, hogy az iparos és 
földművelő munkások béremeléseket köveielnek s e cél elérésére 
sztrájkokat rendeznek, melyek atársadalmi élet rendes folyamában 
nagy zavarokat idéznek elé. A köztisztviselők minden osztályainak 
kérelmei oly tömegesen érkeznek akormányhoz és a törvényhozás 
tagjaihoz, hogy azoknak mellőzése erkölcsi lehetetlenséggé. vált. 
Csak két körülmény teszi e kérvények értékét gyanussá. Az egyik 
az, hogy mindegyik néposztály csak a Saját érdekeiről akar gon- 
doskodni, másokra való figyelem nélkül. A másik pedig az, hogy 
mindenik sérelemről beszél és a kötelességteljesítés beszüntetésével 
fenyegetőzik, az ország pénzügyi helyzetének figyelembevétele nélkül. 

Az úgynevezett agrár-szociálizmus abból a gondolatból indúl 
ki, hogy a föld az összes élő embereknek adatott, mint létünk 
színhelye és boldogulásunk . alapja. A földnek magántulajdonba 
vételét sértő ténynek tartják és azt hiszik, hogy a föld monopolium 
megszűntetésével a munka szabad értékesítése biztosítva lenne. 

Erre nézve Stein Lőrinc úgy okoskodik, hogy a modern 
társadalomban az egyenlőség eszméje keres alkalmazást, mely 
egyúttal az egyéniségnek a társadalomban és az államban való 
érvényesülését követeli. Minthogy pedig a javaknak mostani meg- 
oszlása ennek legfőbb ellensége, tehát mindenek előtt ezen javak 
megoszlásának módját kell megváltoztatni. Ez pedig csak a munka 
alapján történhetik meg. Ennélfogva a tőke uralmát és a magán- 
vagyon hatalmát kell megtörni, hogy egyedül a munka váljék a 
javak megosztásának alapjául. Mert a javak igazságos megoszlá- 
sának alapja csak a munka lehet. 

Amely társadalom ennek helyes értelmezéséhez eljutott, az el 

fog törölni minden oly intézkedést, mely az embert elnyomja, vagyy 
barommá aljasítja. 

A munkára alapított társadalomban nem lehet sem rabszolga, . 
sem jobbágy, sem megalázott ember. Mindenki egyaránt munkás: 
tagja tartozik lenni a társadalomnak. Aki az országnak és az: 
emberiségnek saját kezével és eszével minél nagyobb hasznára van, , 
az érdemli meg a legnagyobb tiszteletet és a legnagyobb kitüntetést. , 

A jó értelemben vett szocializmus arra törekszik, hogy a tőke : 
el ne nyomja a becsületes munkát, hanem mind a kettőnek egyen- : 
rangú értéke legyen. Ez a tudomány, éppen úgy, mint az igazi 
kereszténység, kizár mi den erőszakot és munkátlan, henye életet; 
kizár minden lelki és anyagi zsarnokságot, mely ellenkezik az 
ember erkölcsi méltóságával, az észés tudomány szabadságával és 
az emberszeretet felemelő érzelmeivel. 

" Ez a felfogás époly kevéssé egyeztethető össze a társadalom 
természetes alapját képező családalapításnak tilalmával, mint a 
tévedhetetlenség önámító tanának erőszakolásával. A felvilágoso- 
dott fársadalom erkölcstana nem fér össze semmiféle középkori 
előjogokkal ; sem olyan szolgálatok fejében kapott egyházi java- 
dalmak élvezetével, melyeket már századok óta a világi elem teljesít. 
Nincs és nem lehet jog megfelelő kötelesség nélkül; és nem lehet 
jutalom megfelelő szolyálat nélkül. Ezek olyan elvek, melyeket az 
igazság, a törvény és a társadalmi rend sérelme nélkül mellőzni 
és kijátszani nem lehet. ; 

Az ilyen társadalmi és állami visszaélések ellen minden igaz 
honpolgárnak küzdenie kell; mert ezek okoznak legtöbb gyűlölséget 
és zavart a közélet terén. 

Én azt hiszem, hogy a társadalmi béke, a természetes fejlődés 
és haladás biztosítása tekintetéből egyesűlnie kellene minden rendű 
és rangú hazafinak ; mert a széthúzás és egyenetlenség képtelen . 
alkotásokra. Igaza van a nagy költőnek, hogy : 

A porszemet mely csak magában áll, 
Elfújja egy kis szellő, egy lehellet ; 
De hogyha összeolvad, összenő, ha 


A porszemből szikla alakul : 
A fergeteg sem ingathatja meg ! 


Fontoljuk ezt meg jól — és úgy küzdjünk a társadalmi jog- 
egyenlőség és vallási viszonosság magasztos elveiért. Ne feledjük, 
hogy küzdés az élet, melynek egyetlen jutalma az igazság és jog 
győzelme feletti tiszta öröm. Biztosítéka pedig az erős akarat, mely 
elébb, vagy utóbb, de borostyánt arat, ; 


Ki alapította meg a kereszténységet, Jézus-e 
vagy Pál? 


Meyer Arnold zürichi theol. tanár, , Wer hat das Christentum begründet, Jesus 
oder Paulus" c, műve alapján irta: Bartók Géza. 


E cim alatt igen figyelemre méltó értekezést adott ki Meyer 
Arnold zürichi theologiai tanár. Munkájában egy igazi felvilágosúlt, 
széles látókörű theologusra ismerünk, kia bibliáts a kereszténység 
történelmét a józan ész szemüvegén át vizsgálja s az újabb kor 
felfedezéseit szem előtt tartva nemcsak szabadelvű, hanem valóban 
gazdag theologiai ismeretekkel is rendelkezik. 

A könyv ciméről arra lehetne következtetni, hogy abban valami 
különlegeséggel találkozunk, de ha megismertük, Jézus és Pál 
sokkal határozottabb s egyszersmind tisztább világításban állanak 
előttünk s a kereszténység kialakulására tett hatásokat inkább 
megérthetjük. 

A zsidóság várva-várt Messiása, ki új világrendet, új hatal- 
mat és dicsőséget teremt, a kereszténység Jézusa, ki az égi atyának 
közellétét, mindenütt jelenvalóságát tanítja, a kereszténység . törté- 
nelmében el nem választhatók. Jézust, ki minket közelebb akart 
vezetni az égi atyához, oda állították az ember és Isten közéssad 
zsidó Messiás isteni hatalommá lett. A magasztos viszony teremtő 
és teremtmény között nem a sziv benső viszonya többé, hanem 
inkább ceremonia. 

A reformáció vissza akar térni az evangéliumhoz. Azonban 
már az újtestamentumban le van téve bizonyos fejlődési alap, mely 
nagy hatással volt a kereszténység kialakulására. Pál apostol, bár 
küzd a zsidó templomi szertartás és törvényszerűség ellen s tisztán 
akarja Jézust a középpontba állítani, annál inkább beburkolja. Azt el 
kell ismerni, hogy Pál a keresztény szabadság első iagy apostola, 
de egyszersmind első képviselője a kereszténység orgonizációjának is, 

Egyik vizsgálódó előtt szimpatikus Pál, a másik előtt ellen- 
szenves. De ha históriai tényekre támaszkodva tanulmányozzuk őt, 
kétségtelenül meg tudjuk érteni az ő gondolkozását s értékelni 
kellően munkásságát. 

Megismerni pedig őt csak a levelei alapján lehet. Azokban 
találkozunk mélyreható értekezésekkel, önvallomásokkal, ömlengé- 
sekkel, amelyek az ő szívét s gondolkozását úgy mutatják be, 
amilyen tulajdonképen volt. I 

Hogy egyes leveleinek valódiságát némelyek kétségbe vonják, 
az ránk nézve nem bir jelentőséggel. Amennyi hiteles adat rendel- 
kezésünkre áll, annyiból megismerjük. 

Úgy látszik, Pál gondolatvilágában talán már megtérése előtt 
egy olyan alak élt, mint a Krisztus. Azért lehetséges nála, hogy ki. 
előbb csak a törvényt tartotta életadónak, most már csak az ígére, 
a keresztnek szavára támaszkodik. Azért nem értette őt meg sem 
Péter, sem Jakab, sem később a római és görög egyház A páli 
evangélium a kereszt szava. 

Az ősi egyszerű teológia Krisztus keresztjét csak a feltáma- 
dás világosságában látja. Egy szentnek, egy büntelennek halála és 
feltámadása különös, titkos jelentőséggel bír Izraelre. 

Pál "égi Krisztusa ura az egyháznak, ki a kereszt jegyében 
győzött. Isten annyira szerette a világot, hogy egyszülött fiát adta 
érte. Tehát nemcsak Izraelért, hanem az egész világért. Ez a paliz- 
mus klasszikus kifejezése. Ezt a pontot Pálnál újabb és újaib 
megvilágításban találjuk. 

Krisztus nem a testi, hanem a szellemi világ szülötte. Az 
érzékelhető és szellemi világ között áll a kereszt. E. két világ ösz- 
szeegyeztetésében Pál azt a gnosztikus szisztémát alkalmazza, mely 
Valentinus, Basilides, Origenes gnosisában már ismeretes, De amint 
ezek kiemelkednek koruk gondolkozásában, úgy Pált méltán nevez- 
hetjük az egész egyházi teologia és dogmatika megteremtőjének. 

Titokzatos hitregébe szövi a történeti valóságot. Krisztusát 
nagy szeretettel emeli a más hatalmak fölé s igy az ő égi Krisztusa 
határozottan ellene van annak a földi ruhának, melyet a történeti 
názáreti Jézus viselt. l 

Fölfogását lehetőleg egyszerűen adja elő.s azért különböz. 
nek beszédei a más gnosztikosukéitól 

Tanitványainak nem kell föltétlen személyes érintkezésben 
lenni vele, mert az egyszerű hit és keresztség végzi az ő munkáját. 

Isten nem áll közvetlen összeköttetésben a világgal. Fia által 

teremtette azt meg. Krisztus azonban nem sorozható az archonok 
közé, mert ő elejétől fogva magán viseli az isteni képmást. A föl- 
dön magára veszi ugyan az emberi alakot s a húst, a bűnnek képét, 
de a kereszten való halátlal le is vetette azt s ezáltal újra kilépett 
a földi világból s mint szellemi hatalom uralkodik. 

S ezt a Krisztust mégis lehet követni. Aki átéli az ő földi 
szenvedéseit, leveti magáról a bűn képét, meghal a testnek, az él 
a Krisztusban s a Krisztus őbenne. 

A vallás célja az, hogy a világgal elismertesse Krisztusnak 
az isteni munkáját. Amikor az elismerés megtörtént, nem lesz köz 
többé Isten és világ között. Ez a szeretet lelkesedésének legmele- 
gebb fuvalma. 

Ez egy ihletett ember gondolata, kinek fülébe cseng még a 
régi ének az istenfiúról, ki alászáll a földre és mélységeire s aztán 
győzelmesen tér vissza Isten trónjához, hogy ott elfoglalja helyét. 

Pál az ő tudományáról azt állítja, hogy Jézustól tanulta. 
Annyi bizonyos, hogy nem Jeruzsálemben sajátította el, hanem 
magányosan, visszavonulva készül a nagy munkára. Péter megis- 
merésére tizennégy nap is elég. 

Sokszor utal arra, hogy az égi kijelentés késztette őt apos- 
tolkodásra. S mi elismerjük, hogy nem Pál teremtette meg az ő 
Krisztusát, hanem a Krisztus ragadta meg őt, kit előbb üldözött. 
Ez nem titokzatosság, mert ha azokat a Pálra nézve oly fontos és 
megrázó lelki mozzanatokat vesszük figyelembe, akkor érthetővé 
válik Saulnak Pállá való változása, az egész gondolatvilág átala- 
kulása s elismerjük, hogy Pál hallotta, látta a Krisztust, akit mi is " 
láttunk volna s meg is hajoltunk volna előtte az apostol hely- 
zetében. 

Megtérését nem vehetjük csak puszta rémlátásnak, képzelő- 
désnek. A képzelődő soha sincs tudatában annak, hogy agya őt 
külső valósággal kecsegteti, melynek kivülről semmi sem mond ellent. 

De Pálnál a Krisztus nemcsak a törvény szolgája, a Dávid 
fia, a második Ádám, amint hírdette a rabbinusi iskola. Nemcsak 
azért jő a világra, hogy a zsidó nép hatalmát és dicsőségét fel- 
támassza, hanem, hogy az egész föld népét boldogítsa. Ebben a 
pontban szakit Pál azzal a fölfogással, melyben nevelkedett s 
Krisztusa hatalmát nemcsak a kiválasztott nép fölé, hanem ez egész 
világra kiterjeszti. Csakis így lehetett hírdetnie az evangéliumot a 
. pogányoknak. x 

162 KI ALAPÍTOTTA MEG A KERESZTÉNYSÉGET, JÉZUS-E VÁGY PÁL / 


Mint forrást a Jézus tanítására vonatkozólag az egész újtes- 
tamentumot elfogadhatjuk, de látjuk azt, hogy a Krisztus-tan sok 
fázison megy át és sokat fejlődött Már az evangéliumok azt mu- 
tatják, hogy már több átdolgozás eredményei. A János-féle evan- 
gélium név szerint egyik tanítványtól származik, de meg kellően 
gednünk, hogy ez csak irodalmi fölruházás. Amit az egyház a 
négy evangélium előállításáról tudni hitt, csak hozzáadás. 

Ez íratok védelmökbe veszik Jézust, hogy megvédjék a 
gunyolódóktól, kik hamis messiásnak nevezték s úgy állítják az 
olvasó elé, mint a szegények barátját, Istentől csodajelek által hite- 
lesített messiást, kinek halála nem megszégyenülés, hanem magá- 
nak Istennek beteljesedett akarata. 

Azért magához Jézushoz kell fordulni, ha őt meg akarjuk 
ismerni s az írásokat eredetükre kell visszaszármaztatni. Azokra a 
kijelentésekre kell fordítani a súlyt, melyek nem a Krisztus-képzet 
szüleményei. 

Jézus beszédeinek hátterét az Isten országa teszi. Ennek az 
országnak eljövetelét már régen várták, mikur a jók, a megérdemelt 
jutalomban, örökkéturtó boldogságban fognak részesülni. De Ke- 
resztelő János is hírdeti ez ország eljövetelét 

Jézusnál ott kezdődik új gondolat, mikor a menyországba 
való jutás módját fejtegeti. Mikor Istenhez való benső szívbeli 
viszonyát mindenkivel megosztani akarja s ezáltal embertársait 
bevonni óhajtotta egy szerető hittelteljes életbe. Mert ő nemcsak azt 
hírdette, hogy viszonyban áll az atyával s ez más teremtmény szá- 
mára lehetetlen, hanem kérte tanítványait is, hogy igyekezzenek 
szintén Istenhez közeledni. Aki az ő tanítását elfogadja, ő azt 
Istenhez vezérli, de aki elutasítja magától a tanítást, eltávozik az 
Atyától is. 

Jézus arra a kérdésre, hogy ő-e a messiás, nem ad határo- 
zott feleletet. Az , ember fia" elnevezés sem jelent mást mint ember ; 
csak a későbbi kor tulajdonított e névnek titokzatosságot. Bár a 
tanítványok hisznek az ő messiás voltában, . azt Jézus nem erő- 
síti meg. i 
A gyülekezet Jézus haláláról úgy nyilatkozott, hogy az előre - 
elrendelve történt. Az utolsó vacsoránál mintha zálogul ajánlaná 
fel testét és vérét, hogy az ótestamentumi jóslás beteljesedett. 
Azonban ha a Gecsemáné-kertben történtekre egy. pillantást vetünk, 
akkor idegenül hangzik a sóhajtás; Atyám! muljék el tőlem e 

keserü pohár. Vagy kevésbé értjük a kereszten elhangzott fájdal- 
mas kiáltást: Istenem, Istenem! miért hagytál el engem! 

Azt azonban megértjük és elfogadjuk, hogy története az evan- 
géliumokban a tanítványok szeretetéből fakadt s amit Jézusnak 
tulajdonítanak, az a hozzá való törhetetlen ragaszkodásnak szava volt. 


k 


S ha Pált és Jézust összehasonlítjuk, azt látjuk, hogy nagy a 
kettó között való különbség. Jézusnak nincsen semmi szisztémája. 
O nem a föld felettiekkel, hanem a földiekkel foglalkozik, mert ide 
jön el az Istennek országa. 

Az emberiség nem romlott egészen, mert a mester lát, ismer 
olyanokat, kik tiszta szivvel állhatnak meg Isten előtt. Örömmel 
hírdet bűnbocsánatot azoknak, kik megtértek s nem kiván vezek- 
lést, véres áldozatot. Nála a vezeklést a bűnbánat és imádság teszi. 
Pál szerint Isten senkit sem dob el magától, ki így szól hozzá: 
Mi atyánk! 

Pálnak más az Istene, mint Jézusnak. A Pálé még mindig a 
keleti despotának képét viseli magán, ki nem tud közvetlenűl 
érintkezni népével, hanem csak az ő fiában jött az emberekhez. 

Vajjon Pál megértette-e mesterét? Vagy egy új Krisztust, egy 
új kereszténységet teremtett? Ha egész életében arra támaszkodott, 
ami benne megtérése pillanatában végbe mehetett, akkor megért- 
hetjük tanának előállását. 

S ha ismerjük az akkori szellemi fegyvereket, annak a kor- 
nak sajátos gondolkozásmódját, akkor azt is el kell fogadnunk, 
hogy Pálnak is hasonló fegyverekkel kellett küzdenie. Mindenben 
a titokzatosság keresése, az ellenvetések fölállítása, mind arra utal- 
ták, hogy hasonló módszerrel dolgozzék. 

Gyakran mondják, hogy Pál nem szól soha a szabad 
természetről, hanem csak a megkinzott ember sóhajtozását hallatja 
és Istent is csak a lelkiismeret ijedtségéből s Krisztusnak a kereszt- 
fán való önfeláldozásából ismerteti. De ezzel szemben nem kell 
felednünk, hogy Pál egy nagy, kifejlődött városban nőtt fel. Mig 
Jézus alig tanulhatta a thórát könyvből, Pálnak minden idejét ez 
foglalta el. Jézus a szabad természetnek, Pál a szigorú iskolának 
gyermeke. Egyik nélkülözi az eredetiséget, másik nem ismerős 
korának eszmeáramlataival. 

19 

Pált a Jézus iránt való rajongó szeretete országról-országra 


űzi s az egész világot a Krisztus lábaihoz akarja fektetni. 

Jézusnál látunk egy csörgedező tiszta vizű forrást. Pálnál egy 
vulkán áll előttünk. 

Vajjon Pált kielégítette volna-e az lávezítő, ha személyes 
érintkezésben lett volna vele? Vajjon legyőzte volna-e akkor is a 
Krisztus? Nem termett volna-e más gyümölcsöt a mag akkor is a 
Pál lelkében, mint az egyszerű halászokéban és vámszedőkében ? 

Az apostolt azonban nemcsak idő választja el a názáreti 
mestertől, hanem ami még fontosabb, a kereszt és a föltámadás 
csodálata. Míg Saul volt, csak annyit hallott róla, hogy egy 
elátkozottat keresztre feszitettek. Később, megtérése után sem tudja 
azt feledni s azért nála minden a keresztrefeszítésből indul ki. Ez 
a kereszt az, ami elidegenítette multjától, tekintélyeitől s őt a világ- 
nak és neki a világot megfeszítette. 


Ha azokat a pontokot keressük, amelyekben Pál és Jézus egy- 
mással megegyeznek, találkozunk azokkal is. 

Pál is, Jézus is tiszteletben tartják a törvényt. De Pál csak 
arraválónak tartja, hogy az ember haragját fékezze. Az a törvény, 
mely nem a szeretet parancsolatából ered, nem kötelező az emberre, 
Ezt nehezen értették meg azok, kik a jeruzsálemi befolyás 
alatt állottak. 

Jézus előbb a szamariabelieket is védelmébe veszi, de azok 
is Ábrahámtól származtak, körülmetélkedtek stb. Tehát itt csak 
szabadabb felfogásról van szó. Cs ,dálkozik a pogány százados 
hitén s már nem akarja megtagadni, hogy a pogányok is részesül- 
hetnek az Atyának jóságában, de nemsokára hangzik a jelszó : én 
nemcsak Izraelnek eltévedt juhaihoz vagyok küldve. S az őskeresz- 
tény gyülekezet még sem hitte el Pálnak, hogy Jézus nyomdokain 
jár, mikor a pogányoknak is kész hirdetni az evangéliumot. 

Pál előbbre vitte a kereszténység ügyét. Azt a nagy kincset, 


melyet a zsidó elzárkózottság és törvényszerűség már kezdett elfoj- 


tani, ő kivitte s megmutatva átadta a világnak, hogy a Krisztus 
tudománya adjon új életet az emberiségnek. Az ő érdeme, hogy 
a kereszténység nincsen elrejtve Palesztinának egyik szögletébe, 
mint az ebiotízmus O nem kötötte meg  gyűlekezeteit szőrszál- 

: hasogató törvényekkel, hanem inkább arra késztette, hogy enged- 
jenek az emberi léleknek. A keresztény szabadságérzet nagyobb 
erőt ad, mint a törvény betűihez való ragaszkodás. 

Teologiájában sok az idegenszerűség, de az ő korában az 
felelt meg a felfogásnak s ez biztosította az ő munkásságának 
maradandóságát. A Pál hatása nem is rövid életű. Egész a renais- 
sance-ig, sőt a reformációig ő a vezető keresztény gondolkozó. S 
talán kimondhatjuk, hogy mindnyájan az ő keresztény szabadsá- 
gában élünk. Pál a prófétája egy igazi hitbeli vallásnak. 

Az bizonyos, hogy az ő gnosztikus spekulációja sok nehéz- 
séget is hagyott hátra. Már a protestántizmusban a megigazulás 
tana nagy teherképen maradt vissza. 

Ha Krisztust úgy ismerik, mint aki nem az emberiséghez 
tartozott, hanem emberi képmásban lejött a földre, hogy kiengesz- 
telje a kereszten az emberiség vétkét és most mint világkormányzó 
uralkodik — akkor főképen Pál — és nem Jézus az, aki egy ilyen 
kereszténységet alapított. De ha a kereszténység sajátságos lénye- 
gére vagyunk tekintettel, akkor sok hiányzik még, hogy Pált a 
kereszténység megalapítójának nevezhessük. 

Sok gondolatot tulajdonítanak Pálnak, amelyek pedig nem 
az övéi. Ígaz, hogy ő Jézust a zsidó messiásból az egész 
világ szabadítójává emelte s minden világesemény középpontjává 
tette s ezáltal a kereszténységet világvallássá, de azt is el kell 
ismernünk, hogy Assisi Ferenc, Augustinus, a német misztikusok, 
Luther, Zwingli, Schleiermacher, Herder stb., nem csupán a paliz- 
mus továbbfejlesztői. 

De mi tartja össze a kereszténységben a különböző formá- 
kat, alakzatokat, melyek egy s más hatás alatt létrejöttek ? Honnan 
van az a maradandó életegység, ami a nagyokat kényszeríti, a 
kicsinyeket emeli? Az a wagy szeretet adja ezt az erőt, amely 
minden vallásnak lényege s amely a názáreti Jézus hátrahagyott, 
soha el nem évülő öröksége. Az a földi Jézus, ki szegény és szen- 
ved, akinek fájdalma és öröme van, nagy szerepet játszik a Pál 
Krisztusa mellett a kereszténység történelmében. Az isteni hivatás, 
jelentőség hátterében is mindig célravezető volt az ember Jézusra 
való utalás. S ha földi életünkben mint követendő példa állhat 
előttünk ez a Jézus, akkor határozottan kimondhatjuk, hogy ő alapí- 
totta a kereszténységet. 

A szent szeretet hatalma létrehozta már az idvezítő életében 

a messiás-hitet s halála után megerősítette a feltámadás csodála- 
tával s ezáltal lehetségessé tette Pál apostol munkásságát, ki elvitte 
a szeretetről szóló üzenetet a pogányoknak s ez által nekünk is. 

Mindent összefoglalva, a kereszténység alapja a Jézus, mert 
szeretet és hit csak személytől származik. Aki e szeretetben marad, 
Istenben marad s az Isten ő benne. 

Pál apostolnak nagy érdeme, hogy ezt tudjuk. Ő útmutató 
Jézushoz és Istenhez. Ő a kereszténység második alapvető munkása. 


tását tfttttaK-ttem 


Magyarország közoktatásügye 1910. évben. 
Írta: Vári Albert. 


Az elöttünk fekvő mű, mely különlenyomat ,A m. kir. kor- 
mány 1910. évi működéséről és az ország közállapotáról szóló 
jelentés és statisztikai évkönyv"-ből, három vallás- és közoktatás- 
ügyi miniszter működését érinti. Visszanyúlik még az Apponyi Albert 
gróf miniszterségének utolsó napjaira, magában foglalja a Székely 
Ferenc ideiglenes miniszterségét és végül a Zichy János gróf műkö- 
dését. Mi mindenekelőtt örömmel állapítjuk meg a tényt, hogy a 
Székely Ferenc személyében, habár ideiglenesen is, de unitárius 
ember látta el a magyar kir. vallás- és közoktatásügyi kormány 
teendőit Ez a tény fényes elégtétel vallásunknak a múlt sötét 
idők üldöztetéseiért, amikor az unitáriusokat a hivatalokból kizárták 
s magasabb tisztségre nem alkalmazták. Ha összehasonlítjuk az új 
időknek ezt az irányát és szellemét a III. Károly és Mária Terézia 
nem is olyan régen letünt korával, jóleső önérzet töltheti el keb- 
lünket s szép reményekkel nézhetünk vallásunk és egyházunk jö- 
vője elébe 

Még egy másik tényt is megállapíthatunk a kezünk alatt levő 
mű alapján. Azt t. i , hogy a vallás- és közoktatásügyi miniszterium 
működése vallási téren mind szűkebbre szorul, míg a közoktatás- 
ügyi tevékenysége mind inkább kidomborodik. Mi ebben a tény- 
ben is egy helytelen hagyománynak a lassú sorvadását s egy 
helyes és szabadirányú törekvésnek az előrenyomulását látjuk. Mi 
vallás és egyház között különbséget teszünk. A kettő nem egy 
jelentésű fogalom. Az államnak joga van az egyházak életét figye- 
lemmel kisérni s azoknak működését a törvény és közerkölcs szem- 
pontjából ellenőrizni, de nincsen joga a hitnek és a vallásnak az 
ügyeibe beleavatkozni s ezen a téren az egyéneket egy vagy más 
irányban befolyásolni. A vallás mindenkinek magánügye. Bzsta 
magánügy állami kormányzást nem vár és nem tűr. Éppen ezért 

mi csak helyeselni tudjuk azt az irányzatot, mely ezen miniszteri- 
umnak a szorosan vett vallásügyi működését talán öntudatlanúl is 
szűkebb térre szorítja, hogy a közoktatásügyi tevékenysége annál 
intenzivebb legyen és termékenyítőbben hasson. 

Még egy általános észrevételünk van a miniszteri jelentésre. 
Ismételten előfordult, hogy a miniszteri, hivatalos székből ,két 
protestáns egyházról" beszélnek. E jelentésnek is van egy mondata, 
amelyben ez a kifejezés előfordúl. A 11-ik oldalon ugyanis ez 
áll: , Az 1848. XX. t.-c. 3 §-ának fokozatos végrehajtása végett a 
két protestáns egyháznak e címen eddig kiosztott segély megfelelő 
emelése iránt az intézkedések megtétettek". Apponyi Albert gróf, 
midőn unitárius részről ilyenszerű kijelentését kifogásolták, egy- 
felől a törvényre hivatkozott, másfelől pedig azt mondotta, hogy 
nem az ő hatáskörébe tartozik eldönteni azt, hogy ki a protestans 
és ki nem. Ezt mi is korrekt álláspontnak tartjuk. De hát akkor 
egy hivatalos jelentésben miért beszél mégis a miniszter ,két 
protestáns" egyházról. Miért irányítja és tereli a közvéleményt a 
protestáns szónak ilyen szűkkörű és kizárólagos jelentése felé? 
Hiszen a protestánsok nagy többsége ezt már ma nem így értel- 
mezi. Ez a szűkebbkörü felfogás ma már meghaladott álláspont, 
ami legkevésbé találó az ország közoktatásügyi miniszteréhez. De 
felfogásunk szerint sem történelmileg, sem a törvény szempontjá- 
ból meg nem okolható. Igaz ugyan, hogy az 1791. évi XXVI. t.-c.-ben 
,két protestáns felekezet"-ről van szó De hazánkban a vallásügy- 
nek és az egyházak jogviszonyának nem ez a végleges szabályo- 
zísa. Akkor még az unitárius vallás nem volt Magyarországon 
bevett vallás. Akkor valóban csak ,két protestáns" egyház- 
ról lehetett szólani törvényesen. De az 1848. évi XX t.-c. lénye- 
gesen megváltoztatta a helyzetet. Nevezett törvény 1. §-a az uni- 
tárius vallást is törvényesen bevett vallásnak nyilvánította. Így az 
eddigi ,két" protestáns egyházhoz törvény- és természetszerűleg 
csatlakozik a harmadik is, amely ugyanazt az irányzatot és szel- 
lemet szolgálja, mint a másik kettő. A mint nem beszélünk ma a 
18-ik század nyelvén, úgy a magukat túlélt törvények álta! nem 
tanácsos a közfelfogást zavarni s a tisztultabb vallási és egyházi 
fogalmakat meghomályosítani. Az 1529-ik évi speieri gyűlésen csak 
a lutheránusok protestáltak. Ennek alapján szoros értelemben csak 
őket lehetne protestánsoknak nevezni De azóta ez a SZÓ egy nagy 
és egy általános iránynak a kifejezője lett. Akik tiltakoznak a val- 

lási tekintélyek és a vallási külső kényszer és erőszak ellen, mind- 
azok protestánsok, bármilyen felekezethez is tartoznak. Különben 
azt is megállapíthatjuk és pedig örömmel, hogy a miniszter idézett 
kijelentése nem fedi a valóságot, mert a többi protestánsokéval 
" együtt a mi államsegélyünk felemelése iránt. is intézkedett. 

Ezek után rátérhetünk a jelentés ama főbb adatainak az 
ismertetésére, amelyek olvasóinkat is érdekelhetik. 

A jelentés szerint befejezést nyert a kath. alsó papság kongrua 
rendezése is úgy, amint az a nem katholikus lelkészeknél történt. 
A szükséges kongrua összegből a nagyobb egyházi javadalmak 
csak 700,000 K-át, a magyar vallásalap 1,200000 K-át fedez, a 
. többi az állampénztár terhére megyen. Az 1909. évre a latin és 
görög szertartású kath. lelkészek részére 3,093,597 K útalványoz- 
tatott kongrua címen. A mindenkori kongrua igények megállapítása 
céljából szerveztetett az ,országos katholikus kongruatanács" 15 
taggal, mely negyedévenként tartja gyűléseit. 

A nem kath. lelkészek részére 1910. évben 2,555,687 K 95 
. fill. kongrua útalványoztatott. Ebből 106 unitárius lelkésznek jutott 

114533 K 57 fill. 

A középiskoláknál is fejlődésről számol be a jelentés. Intéz- 
edés tétetett új középiskolák felállítása, a csonka intézetek kifej- 
lesztése és népes iskolákban párhuzamos osztályok létesítése 
iránt A főigazgatói értekezlet megállapodása alapján , egészségügyi" 
. és , tanulmányi" szempontból intézkedett a miniszter, hogy a dél- 
előtti tanítás az összes középiskoláknál életbe léptettessék. Az igaz- 
gatói értekezletek megkönnyebbítése. céljából a résztvevőknek 50 K 
. úti átalány folyósíttatott. 

A népmivelés egységesítése céljából a népoktatás és kisded- 
óvás elvi jelentőségű ügyeit együvé csoportosította a miniszter. 
Ezenkivül növelte az iskolák és tanítók számát. Ez utóbbi 6,640-ről 
7,524-re emelkedett. A beszüntetett , Néptanítók Lapja" 1910. szep- 
tember havában újra megindult. A tanfelügyelet fokozottabb vég- 
zése szempontjából tanfelügyelői kirendeltségek szerveztettek. Vala- 
mint tervbe vétetett a tanfelügyelet általános reformja is. Igéri a 
miniszter, hogy. a jövőre a tanfelügyelők kinevezésénél a magasabb 
képzettséget és a pedagógiai kvalifikációt előnyben fogja részesi- 
teni. A nem állami iskolák segélyezésére 8,540,000 K fordíttatott. 
Intézkedés történt arra nézve, hogy az ingyenes népoktatás végre- 
hajtása folytán a tan- és felvételi díjakért az illetők megfelelő kár- 

pótlásban részesüljenek. A gazdasági ismétlő iskolák törvényhozási; 
rendezése a miniszternek egyik életrevaló terve. Az iparos tanonc- 
iskolák száma 18-cal szaporodott. 28 wz 

A tanítóképzés terén két fontos újítás történt. Egyik a tan- 
képesítő vizsga reformja, másik a tanterv revizió. Az elsőnek vezető 
gondolata a magyar nemzeti jelleg kidomborítása, a másiknak pedig? 
a gyakorlati élethez való közeledés. Mind a két törekvés elisme- - 
résre méltó. 

Ezeken kivűl a gyógypedagógia, a kereskedelmi, a különböző ; 
szakoktatás, a muzeumok, könyvtárak, művészetek terén végzett! 
szép és elismerésre méltó munkát a közoktatásügyi kormány. 

A főbb statisztikai adatokat a következőkben ismertetjük : : 
Az 1909—10 isk. évben 2,762 kisdedóvó intézet működött, amelyek : 
között vannak állami, községi és felekezeti jellegűek. Kisdedóvódác- : 
ban járt 241,211 gyermek, a kiknek 05"/,-a volt unitárius. Tanköte- : 
les volt 3,112,600, akikből mindennapi 2,263,798 és ismétlő 848802. . 
Az összes tankötelesek közül az iskolába jártak száma 869", mig ! 
a mindennapi tankötelesek közül 88-9"/,-ot tett ki. Az elemi nép- . 
iskolák száma 16.455 volt. Ebből 2,744 állami, 6 vármegyei, 1,333 ! 
községi, 12,075 felekezeti. A felekezeti iskolák közül 36 volt uni- 
tárius. A 36 unitárius iskola részére tanitói fizetés kiegészítés és. 
korpótlék címén 36,288 K államsegély útalványoztatott. Az unitárius 
tankötelesek közül 7368 járt iskolába. Ezek közül 1515 felekezeti, 
4673 állami, 869 községi iskolát látogatott, a többi idegen 
felekezetű iskolába járt. Unitárius iparos tanonc 385 volt. 
A felső nép, illetve polgári iskoláknak 97, a  tanítóképzők- 
nek 16, míg a tanítónőképző intézeteknek 45 unitárius  hall- 
gatója volt. Gimnáziumokban és reáliskolákban együttesen 558 
unitárius növendék tanult. Ebből 372 tanult felekezeti intézeteink- 
ben, a többi 186 állami, vagy más felekezetű intézetben tanult. 
Az unitárius középiskolai növendékek száma szép emelkedést mutat, 
mert amig az 1901—1905. évi átlag 431, addig az 1906— 1910. 
évi átlag 526-ot tesz ki. A felső tanintézetek hallgatói közűl 109 
volt unitárius, ami 079"/,-ot. tesz ki. Művészeti iskoláknak is vol 
32 unitárius tagja. Állami "gyermekmenhelyeken 221 unitárius 
gyermek volt elhelyezve, ami városok szerint így oszlik meg : Arad 
3, Budapest 24, Kecskemét 2, Kolozsvár 35, Marosvásárhely 62, 


Nagyvárad 2, Pécs 3, Szabadka 6, Szeged 35, Szombathely 5, 
Temesvár 44. 


MAGYARORSZÁG KÖZOKTATÁSÜGYE 1910-BEN. 17 


Keresztségben részesült 2211 unitárius újszülött, ami 89 4"/,-nak 
felel meg. Konfirmált 1302 Egyházi áldásban részcsült 579 pár, 
vagyis a házasságkötések 100"/.-a és temetési szertartásban 1,432. 
Az unitárius egyházból kitért 78 férfi és 125 nő. A kilépettek 
nagy része a r. kath. és református egyházba tért át. Az unitárius 
egyházba jött 46 férfi és 65 nő. /gy az áttérések folytán 92 
veszteségünk volt. Az unitárius istentiszteletek mindenütt magyar 
nyelven tartattak. 


Arany Tamás. 


Irta: Dr. Borbély István. 


Arany Tamásról egyház- és irodalomtörténetirásunk még mindig 
nem tud többet nehány olyan kifejezésnél, amelynek értelme félig 
homályos és csak részben fedi a valósagot. Kanyaró 1891-ben azt 
írta, hogy ,az unitárius hitnek honunkban Arany Tamás volt leg- 
első apostola" (Unitár. Magy. 56. I.). E nézetét 1906-ban azzal 
egészítette ki, hogy Arany ,a nemrég teljes egészében megjelent 
Kálvin-Institutiokból a Servet nem mindenütt szerencsésen cáfolt 
Restitutioja szembetűnőbb igazságait okoskodta ki" (Dávid F. 13. I.). 
, Unitárius polemikusok" című irodalomtörténeti tanulmányomban 
(9. I.) én azt állítottam, hogy ,a dogmatikus Stancaro első követője. 
Magyarországon, ki mesterének elveit annak eltávozása után nyíltan 
hírdette, kőröspeterdi Arany Tamás volt". E véleményeket fogom 
revideálni az alábbiakban. 

Huszár Gál, a kassaiak száműzött papja, 1562-ben arianus 
tévelygéseknek mondja Arany állításait. Ugyanez a vád később 
gyakran illette Dávid Ferencet is, aki kellő önérzettel tiltakozott 
ellene. A kifejezés maga (,arianus tévelygés") különben általános. 
értelmű. Dávid Ferenc 1555-ben a Dialysisben azt írta, hogy 
Stancaro , Philippum Melanthonem ter pessimum nominat Arrianum" 
(6. I.); alább pedig (14. I.) ő mondja Stancaroról és követőiről,. 
hogy ,gui affirmant eum secundum divinitatem intercedere sunt 
ter pessimi Arriani". A római katholikus Novicampianus Albert 
1556 november 26-án a zwinglianus Kálmáncsehi Sánta Mártont 
nevezte eretnek arianusnak (Szamosközy: IV. K. 1. I.). Mint a 
példák igazolják, , arianus" elnevezésen értettek minden olyan tanítást, 
mely nem pontos másolata a nicaeai zsinat confessiojának. Ezt 
különben a szikszói zsinat (1568) végzéseinek azon pontja is iga- 
zolja, ahol ez a figyelmeztetés olvasható : , Szedje össze kiki az 
érveket, hogy Arius annál hamarább megszégyenüljön" (Kiss Á: 

A XVI. században tartott ref. zsinatok végzései, 615 1) Általános- 
ságban tehát Arany Tamás is arianus volt. Söt pontosabb értelem- 
ben véve e szót, Árius két főállítását is megtaláljuk nála. A Melius 
által elősorolt tévelygések között az első ez: Krisztus nem Isten, 
ami annyit jelent, hogy a fiú nem egylényegű az atyával, követ- 
kezőleg nem is öröktől fogva való. 

Ám, többet és egyebet is találunk az arianizmusnál Arany 
dogmatikájában. Melius cáfoló könyve az ő tévelygéseit aként cso- 
portosítja, hogy 1—3 állítás a személyeire, 4—9 a bünbeesésre, 
10 —20 a bünbocsánatra, 21—26 az egyházi szertartásokra vonatkozik. 

Az első és kiindulási tétel ez : Krisztus nem Isten Arany ezt 
a következőképen okolja meg: 1. Krisztus azt mondta, hogy az 
ő atyja nagyobb, mint ő ; ha nagyobb, bizonyára tehát nem egyenlő 
(i. m. 14—16 I.); 2. János 5, 6, 11, 17 és Máté 28 szerint Krisztus 
embernek a fia, aki önmagától semmit nem mívelhet, hanem min- 
den dícsőségét Istentől kapja, illetve kapta (16—20 I.); 3. János 
5, 71, 8 és Lukács 20 szerint Jézus tanul atyjától, növekedik tudo- 
mányban, miért is nem övé amire tanít; hanem atyjáé (20—21 I.); 
4. az embernek fia nem tudja, mikor lészen az utolsó. ítélet napja, 
ha Isten volna, bizonyára tudná (21—22 1); 5. a szentírás asz- 
szonyállat magvának mondja Krisztust (22 1); 6. csak Isten sege- 
gelmével tudhatott föltámadni (23 1.); stb. E megokolásoknál Arany : 
csupán bibliai idézetekkel bizonyít s a más tételeknek birálásánál 
mutatott önálló gondolkodást ezúttal annyira elhagyja, hogy Melius- 
nak a szentlélek istenségét igazoló ezen okoskodása ellen: Látod-e, 
azt mondja az írás, hogy tres sunt: nomen, accidens est, accidentia 
non subsistunt. Valami vagyon, valaminek állatja, valósága, tulaj- 
donsága állat szerint való vagyon, nemcsak név az, hanem állat 
is. Az atyának, fiúnak és szentléleknek állatja, személye és valósága 
vagyon, hát állat szerint való ipostases, hypostamena: valósággal 
1-vők és valók az egy állatban a három személy, nemcsak névül" " 
(37 I.), csupán azt állítja: ,Az írás azt mondja, hogy a szent lélek 
ajándék, adatik, küldetik és könyörög (35 ].), következőleg a szent 
lélek nem Isten, hanem csák Istennek szerelme" (33. I.). 

A mennyire Melius könyvéből kiolvashatjuk, "a trinitas fogal- 
mát Arany csak másodrendűnek tartotta. Mintha érezték volna ezt 
ellenfelei is, mert argumentumaik javarészét a bűnösségről való 
tételek pertactálásához tartogatták. 

. Arany Tamás erkölcstanának — mely magyar földön addig 
még nem ismert állításokat tartalmazott — alapvető tétele ez; 

,A bűn hogy legyen, Isten oka" (74 1.). Csodálatosan önálló okos- 
kodással védi e kijelentését. A bibliával kezdi, ahol írva van, hogy 
Isten mindenható, ő a kezdet és vég, kinek tudomása és akarata 


nélkül semmi sem létezik. Majd így folytatja: ,lsien oka a bűn- . 


nek is, mert amiből a bűn leszen, az indulat és akarat, azt Isten 


adta és teremtette" (77. 1.). Meliusék ugyan első tekintetre erős . 


kifogást vetettek ez okoskodás ellen: , Te fiadnak ezer aranyat 
adsz tanulásra, de ő azt a paráznákra és kártyára költi. Nem 
részegeskedhetnék, ha te pénzt nem adtál volna neki. De azért 
nem te vagy az oka a te fiad gonoszságának, mert nem bűnre és 
nem gonosz végre adtad fiadnak a pénzt avagy a kést; noha meg- 
ölte magát vele, nem vagy te oka. Igy az ember is az Istenét 
gonoszra fordítá és gonoszul éle az Istenével, az Istenéből ördögöt 
csinála" (78 I.). Azonban Arany logikája túléri e példát. , Minden 
ember állatját, életét és mozgását Isten teremté; mindezek okai a 
bűnnek, a Sátán, az ember akaratja és indulatja" (77 1.). 

A további kérdés ez: vajjon Ádám az ő bűnbeesése után el- 
kárhozott-e s ha igen, az ő elkárhozása az egész emberiségre is 
vonatkozik? Arany a feleletében a praedestinatio tanával oly frap- 
pansul válaszolt, hogy Melius ellencáfolatából nem maradt egy sze- 
mernyi épségben. Ime: ,Ha Ádám Isten figyelmében és szerelmé- 
ben volt, senki Istentől cl nem szakaszthatta," mivel , valakit Isten 
felírt az ő könyvébe és elválasztott az örök életre, azok el nem 
veszhetnek". (47 I.) Vagyis Ádámot bűnbeesése nem kárhoztatta el. 
Ehhez járúl a tény, hogy Ádám bűne meg volt az ő bűnbeesése 
előtt is, hiszen arról a fáról ragadt rá, mely a paradicsomban 
gyökerezett és hajtott gyümölcsöt (53. I.). Már most, amiért sem 
Ádám, sem általában az emberiség nem kárhozott el, kérdés, vajjon 
következőleg valamennyien üdvözülünk? Erre nem találtam Melius 
könyvében Arany részéről való egyenes feleletet. Ellenben azt a 
tizenkilencedikűl felsorolt eretnekség állítja, hogy ,nem mind e 
világot váltotta meg Krisztus és nem mindenekért halt meg, hanem 
csak a választottakért" (105. I.). Meliusék ezt is megrótták, mond- 
ván : , Elégségesképpen mindenekért megholt, de használatosképpen 
csak a választottakért" (108. I.). 


Arany azt tartotta, hogy az igazhitű keresztény ember vallás- 


tételei csupán az újtestamentumban találhatók meg, ennélfogva az 
istentisztelet és egyházszervezet alapjául is az abban levőket sza- . 


bad elfogadni csupán, az ószövetséget hírdetni, tanítani fölösleges 
(100 I.). Ugyanezt az állítást későbben Dávid Ferenc is hangoztatta 


ARÁNY TAMÁS 175 


a következő jellegzetes mondatban: , Mikor az emberek szabadsá- 
got vettenek önmaguknak egyik testamentumból a másikba való 
merntetelre: szabad volt ottan egyiket a másikba változtatni és az 
új testamentomnak rendelését az óra fordítani, Krisztust Mózessé 
és Mózest Krisztussá tenni; és végre odajutott a dolog, hogy ez a 
két testamentumból vett bizonyságoknak összeszúrása és! zavarása 
sem Krisztus értelmével, sem Mózesével együtt nem járt. (Az egy 
ő magától való, stb. Gij?. 

Meglepő, hogy a huszonharmadik eretnekség szerint Arany 
azt kivánta : , Szükség ostyának, oltárnak, papi öltözőnek, kámsá- 
nak, fülbe való gyónásnak és egyéb cifrának lenni az anyaszet- 
egyházban. Nem oszthatni asztalon, pohárból, kovászos kenyérrel 
avagy rozs, köles, árpa avagy cirok kenyérrel az urvacsoráját." 
(113 I.) Meliusék az alábbi módon tagadták e kivánalom jogos- 
ságát: , Krisztus az úrvacsorában három parancsolatot adott a 
vacsora állatjának elvevésébe és megtartásába. Első: vegyétek, 
másik: egyétek, harmad: az én emlékezetemre tegyétek, azaz az 
Úr halálát hírdessétek. Parancsolja, hogy a kenyeret, pohárt vegyük 
és együk és az ő szerzése szerint éljünk vele; de nem parancsolja, 
mely nap, hol és mikor, hányszor, micsoda kenyérrel, borral? 
Kezedbe vegyed-é avagy szádba; vas, arany, ezüst, ón, fa, föld 
avagy üveg pohárból? Leűlve, állva, fekve ? Asztalról-e, vékáról, 
kőről, tányérról ? Micsodás ruhába, cikornyás ruhában-e avagy 
parasztruhában? Ezekről semmit nem parancsol; sem a gyó- 
násról" (114 1.). 

Arany azt is tanította, hogy nem jó énekelni a gyűlekezetben 
(111.1.). Kortörténetileg is jellemző Meliusék ellenkezése : , Taneitsuk 
és intsük egymást hymnusoknak, cancioknak, lelki dícséreteknek 
és psalmusoknak általa. Ha csak súgva, szivedben, lelkedben, ma- 
gadban énekelsz, nem tudsz úgy mást tanítani és inteni az  ének- 
léssel. A község sem tud úgy Ament mondani a te áldásod és 
éneklésed után, ha csak a szivedben zonborálsz. Agyafúrott deli 
cifra szentegyházi szolgák avagy inkább déli bábák azok, kik a 
lelki keresztyén dícséreteket, psalmusokat, antifonákat, patremot, 
credot, etinterrat feleségektől való szégyenletekben nem mondják, 
hanem inkább megtiltják. Nem jó a pápai idegen nyelven való 
ordítás, teljes torokkal, értelem nélkül való éneklés, orgonálás, he- 
gedülés és diskantolás a. keresztyéni gyülekezetekben, kik csak 
fülnek és nem léleknek szolgálnak. Mert bolondoskodik, aki értelem 

nélkül tanít és énekel a gyülekezetben. 1. Cor. 14. De a ke- 


resztyéni -éneklés eleitől fogva volt az  anyaszentegyházban" 
(112—113. I.). 

Szintén Arany tévelygései közé (XXI. eretnekség) tartozott az 
is, hogy szerinte ,az esketésnek nem kell lenni a házasságban a 
lelkipásztor által, sem más által, mert nincs az írásban" (110. 138 
Meliusék elismerik, hogy minderről nincsen rendelés sehol s ha a 


házasok tökéletesek volnának, nem is kellene ilyen szokást meg- 


tartani (111. I.), azonban , mostan a megromlott természet vonzza 
a házasságban. való összeesküvést" (111. I.). A papi illetékesség 
kétségbevonásával szemben csak annyit concedálnak, hogy ,ahol 
nincs prédikátor, ott jámbor birónak avagy tökéletes jámbor esküdt- 
nek általa meglehet az esketés, mikor immár az Isten a két személy 
között megszerezte a házasságot" (111. I1.). 

Honnan szedte össze Arany Tamás tanait? Erre nézve csak 
egy helyütt találtam határozott utalást, a hetedik eretnekség emlí- 
tésénél, ahol cz olvasható: ,Azt mondja Arany Tamás Stancarus 
Ferenccel egyetemben, hogy Krisztus nem mindkét természetében 
közbenjáró és engesztelő az Isten és ember között" (49. 1.). Egy- 
részt.e mondatból, másrészt Krisztusra vonatkozó egyéb állitásaiból 
minden nehézség nélkül elhihetjük, hogy Stancaro tanait tette ma- 
gáévá s így az ő követőjéül is tekinthető. Azonban nem a chris- 
tologia Aranynak , főeretneksége", hanem a bünről való tan. Ezt 


abban a formában, melyet Melius könyve tartott fönn számunkra, 
egyetlen Erdélyben ismeretes reformátor íratávan sem találtam meg; 


hajlandó vagyok ezt Arany saját egyéni vizsgálódásainak eredmé-. 


nyéül tekinteni. Eredetiségét is ebben találom csupán: Egyházszer- 


k 


vezeti, kivánalmai erősen római-katholikus szellemüek, itt még a 
lutheránus ujításokig sem jutott el. A házassági  esketésnek fölös- 


legessé nyilvánítása az anabaptistákat juttatja eszünkbe. Mindent 
összefoglalva: Arany Tamás tanai érdekesen és hűen tükrözik 
vissza hazánknak az 1560—1562 között volt hitbeli forrongását. 


IRODALMI ÉRTESÍTŐ. 


Rövid tanulmányi kalauz hittanhallgatók részére. Írta: dr. 
Tschackert Pál göttingai theol. tanár; fordította: dr. Szlávik Mátyás 
eperjesi theol. tanár. Egy 66 oldalra terjedő . értékes kis munka fek- 
szik előttünk. Alapjában véve egy kis theologiai enciklopédia; össze- 
szorítva dióhéjban mindaz, amit egy hittanhallgatónak okvetlenül tud- 
nia kell; a mi preciz körvonalakban kijelöli azt a határt, amelyek 
között, neki élnie és mozognia kell s megmutatja azokat a főpontokat, 
melyeknek összekötése által a megfelelő kép kialakul, az egység 
létrejő tanulmányaiban s munkálkodásában. Szerző felsorolja előszavá- 
ban azokat a figyelemreméltó theológiai terjedelmesebb német 
enciklopédiákat, melyekből a hittanhallgatók tanulmányaikat kiegészít- 
hetik. Már magában ez becses, a további részekben pedig óvatosan 
kerüli, hogy minden szakra nézve könyvlistát állítson össze, ami a 
a legtöbb enciklopédiai munkát unalmassá teszi. Tschackert rábízza 
ezt az illető szakok előadóira. 

Az általános bevezető részekben ügyesen fejtegeti író azt a 
hasznot és előnyt, melyet a hittanhallgató nyerne, ha az enciklopédia, 
mint bevezető és befejező összefoglalás kétszer adatnék elő a theoló- 
giákon. Az első rész foglalkozik a kereszténység lényegével, a theológia 
önállóságával, szabadságával, vallásos jellegével, egyháziasságával, a 
theológiának a művészetekhez, a többi tudományokhoz és az általános 
műveltséghez való viszonyaival, végül pedig az enciklopédia történe- 
tével. E cikkekben, bár el kellett volna kerülnie, nem tudja író saját 
dogmai nézeteit elhallgatni és épen dogmai nézeteinek előtérbe tolása 
által nehány olyan állítást, sőt meghatározást kockáztat meg, melyet 
el nem fogadhatunk. , Az egyház megvolt, mielőtt theológia lett volna. 
Mindenféle theológiának az egyház a priusa". Ezt nem hisszük és a 
legtöbb theológus ellene szól ennek. A kereszténység meghatározása 
e munkában tulságos orthodox ízű. Általános természete különben a 


. német theológusoknak, hogy még ott sem tudnak szabadulni dogmai 
je 


Keresztény Magvető 1912. 

nézeteiktől, ahol azokra semmi szükség. Épen ezért nem hallgathatjuk 
el fordítónak azt a nemes fáradozását, hogy zárójelek ([  ] között sok 
felvilágosító és értékes, sőt több helyen valósággal helyesbítő meg- 
jegyzéseket ad. 

Író a theol. tudományokat két csoportba osztja. De hát mint 
annyi mások, kik a négyes szakcsoportot nem fogadják el, kénytelen 
ő is visszatérni oda, hogy alcsoportokat állítson fel, amivel ő maga 
is megcsinálja a négyes csoportot. Meddő dolognak tartjuk a kettős 
vagy négyes felosztás érdekében harcra kelni. Ez egy hajszállal sem 
viszi elébb a theol tudományokat. 

E megjegyzéseinkkel nem kivánunk, nem akarunk levonni sem- 
mit a munka értékességéből, mert annak különösen második része 
valóban az, aminek lennie kell. Bátran adhatjuk e kis könyvet hittan- 
hallgatóink kezébe, sőt melegen ajánljuk, hogy adjuk is oda. Fordító- 
nak pedig köszönettel tartozunk, hogy e munkát magyar theológiai 
irodalmunkba átültette. 


A szavojai vikárius hitvallása. Írta: Rousseau J. J. Fordí- 
totta, bevezetéssel és jegyzetekkel kisérte: dr. Rácz Lajos sárospataki 
tanár. Ára 2 K 50 fill. Dani és Fischer utóda. Sárospatak, 1912. 

Az emberi lélek egyik legmagasztosabb sajátosságának, a val- 
lásos meggyőződésnek, a hitnek talán leggyönyörűbb bölcseleti rend- 
szerbe foglalása Rousseau Emiljének IV. könyve. Emil a 15. életévet 
elhagyva közeledik a férfi korhoz. ,S e korszakkal, midőn a közön- 
séges nevelést be szokták fejezni, kezdődik sajátlag a mienk" — 
mondja Rousseau. Bevezetni az életre előkészített növendéket az életbe, 
megismertetni annak legmélyebben járó problemáival, szinte áttekint- 
hetetlen mélységeivel és magasságaival, a lélek titkaival, hogy így az 
embernek ne csak elméje legyen a mindennapi élet céljainak megfele- 
lőleg kicsiszolva, de ruháztassék fel érző szívvel, gyönyörködjék az 
emberek jóságában s legyen ő maga is jó, szeretetre méltó, illedelmes 
és szerény. A vallásos nevelés a nevelő által épített mű betetőzése. 
De ez ne a hagyományos vallás s ne is a párisi előkelő körök frivol 
materiálizmusa legyen, hanem egyszerű és észszerű. , Emil 15 éves 
korában még nem tudja, hogy lelke van s talán 18 éves korában is 
jókor van azt megtudni", ez volt Rousseau nézete. Miért? Mert a 
gyermek elméje nem képes arra, hogy Istent, mint szellemet fogja fel 


s szükségkép bálványimádó lesz. Ez ok miatt kárhoztatja Rousseau a 
korán kezdett vallásos oktatást. 

A lélekről, Istenről és a vallásfelekezetekről kikristályosodott el- 
veit, nézeteit egy egyszerű szavojai falusi pap által hírdetteti, hogy 
annak lelki háborgásait festve annál megkapóbbá tegye bölcseleti rend- 
szerét. Hiszi, hogy e nagy mindenséget egy hatalmas és bölcs akarat 
igazgatja s ezt műveiből látja, vagy jobban mondva érzi. Akár örökös 
az anyag, akár nem, annyi bizonyos, hogy az egész egy értelmes lény 
létezésére mutat, mert mindennek a célja egy: mindennek megtartása 
a megállapított rendben. A világ létezésének okát nem kutatja, de 
bámulja a részek kölcsönhatását egymásra s azt az összehangzást, 
melyben a benne levő lények egy közös cél érdekében munkálkod- 
nak. Azt a lényt, amely ily mély belátással, bölcsességgel igazgatja a 
világegyetemet, mely akar és tesz, nevezi Istennek. Tapasztalatok alap- 
ján mondja, hogy Isten belátó, hatalmas és jó. De bevallja, hogy 
mivel érzékekkel s elmével fel nem foghatja, minél többet gondol rá, 
annál inkább megzavarodik elméje, mihelyt keresi, hol van, mi ő, mi 
a lényege s a megzavart elme nem talál semmit. Isten az embert 
szabaddá tette s e szabadságból sarjadzik minden jó és rossz. Isten 
nem felelős a rosszért, hanem az ember s számon kéri mindazt, mit 
az embernek adott. 

, Szóval, minél inkább erőlködöm, hogy az ő végtelen lénjét 
áttekinthessem, annál kevésbé fogom azt fel. De ő van, elég nekem 
azt tudni; minél kevésbé fogom fel, annál jobban imádom őt. Lebo- 
rulok előtte s így szólok hozzá: Lények lénye, én vagyok, mivel te 
vagy; szüntelen terólad elmélkedni nekem annyi, mint kútfőmhöz fel- 
emelkedni. Eszem legméltóbb használata az, ha előtted porba borúl ; 
felírissülés elmémre, elragadtatás gyöngeségemre nézve, ha nagyságod 
előtt földre borulva érezhetem magam". Mekkora vallásos hittel, le- 
mondással, a gyöngeség s emberi elme viszonyított törpeségének tuda- 
tával hírdeti ez észszerű hittudományt a szavojai vikárius! 

Az ember erkölcsi életének szabályait nem egy magas filozófia 
alapelveiből meríti, hanem a szív mélyében keresi, hová kitörülhe- 
tetlen betűkkel írta őket a természet. A lelkiismeret, az erkölcsi jó és 
rossz, az ember lelki hajlamainak törvényeit természetesebb s egy- 
szerűbb módon, de egyúttal ékesszólóbban nem ismertethette  filo- 
zófus, mint ő. , Lelkiismeret! isteni ösztön" — kiált fel —, ,halha- 
tatlan és égi szózat; biztos kalauza egy tudatlan és korlátolt és sza- 
bad lénynek ; csalhatatlan birája a jónak és rossznak, mely az embert 
hasonlóvá teszed Istenhez, — te teszed az ő természetét kitünővé és 


cselekedeteit erkölcsösökké" . 
3 ig 


bel 

A kijelentett vallásban való hitét elveti, minden vallást elfogadöi 
hatónak mond, ha az embert jóvá és nemessé neveli. , Isten azt ki- 
vánja, hogy őt lélekben és igazságban imádják; ez a követelés min- 
den vallásra, minden országra és emberre érvényes. Ami a külső 
szertartást illeti, itt nincs szükség kijelentésre". Majd: ,Ha volna oly 
vallás a földön, amelyen kivűl örök kárhozat vár az emberekre" — 
s Isten ezt nem adná az emberek tudtára — ,e vallás Istene a leg- 
méltánytalanabb s legkegyetlenebb zsarnok lenne". j 

Mennyire tisztult vallásbölcselet azon kor dogmatikusaival s más 
részről materiálizmusával szemben! S mennyi üldözés magva a hatalom 
részéről s hányódás s keserűség forrása a természet evangéliuma hír- 
detője számára. j I 

Dr. Rácz Lajos gyönyörűséggel merült el e nagy mű szerzőjé - 
nek sokat szenvedett, hányt-vetett életének rajzában s tette e munkát 
magyarrá, élvezetessé. Rousseau 200 éves születése éviordulójának 
emlékét szebben nem örökíthette volna meg, mint azzal, hogy vati 
nek terjesztése mellett a Bevezetésben kimutatta Emil, de különöse j 
a szavojai vikárius vallomásai keletkezésének történelmi okait s az 
eredményeket, mikor ez álial maga ellen zudította egy részről az egy- 
házi és állami hatalom reakciós ördögi hadát, kik létüket látták meg- 
támadva; s más részről barátait, a filozófusokat, kik romboló mun- 
kájuk eredményei s saját személyük megtámadóját látták benne. Maga. 
Voltaire , határtalanúl dühöng ellene, amint ezt egyebek közt a sza- 
vojai vikárius hitvallásához írt marginális jegyzeteiből látjuk". Részle- 
tesen ismerteti e mű által magára zudított üldöztetés minden egyes 
fázisát s kiterjeszkedik, bár röviden az Emil által felkeltett vitairodalom 
ismertetésére is. Fordító maga is pár sorban kifogásolja Rousseau 
elveinek pár pontját, így az irracionális elem és a bűntudat érzésének 
hiányát. Kifogásolja továbbá, hogy Rousseau a nevelés betetőzésének 
szánta a vallásos nevelést s csak akkor tartja helyesnek Istenről be- 
szélni a növendékkel, midőn a férfikor kezdő határához ért, tehát. 
Isten létének belátására elég érett. E fejezetben végűl az eddig meg- 
jelent 4 magyar fordítást emliti meg. 

A II. fejezetben a szavojai vikárius hitvallásának igen szép teljes 
fordítása van, melyet előzetesen röviden már bemutattam. 

Végűl a III. fejezet első felében Rousseau eredeti s a második- 
ban a saját jegyzeteit adja, igen ügyes csoportosításban magyarázza a 
szavojai vikárius képletes szerepeltetését s ismertetve két példányképét 


Gajme és Gotier abbét, kiknek képe lebegett Rousseau előtt a vikárius 
megrajzolásában. feszül 

Erdélyi Történelmi Értesítő. Szerkeszti és kiadja dr. Veress 
Endre. Megjelenik évenként négyszer. Előfizetési ára egész évre 4 K. 
I. évfolyam 1—2. száma. Dr. Veress Endre, a , Fontes Rerum Trans- 
syilvanicarum" nagyérdemű gyűjtője és közrehocsátója, a fenti címen 
folyóiratot indít útjára. Egyelőre adattár lesz, de később értekezéseket, 
leírásokat és könyvismertetéseket is fog közölni. Időnként idegen nyelvű 
cikkeket is fog hozni s ezzel igyekszik hozzájárulni, hogy a rólunk 
külföldön elterjedt hibás ismeretek eloszlattassanak. Közlönye lesz a 
Fontes Rerum Transsylvanicarum-nak, melyről időnként tájékoztatást 
nyujt s készülő köteteit ismertetni fogja. Történetkedvelők és történet- 
írók alig fogják nélkülözhetni e folyóiratot, amely — a szerkesztő- 
. kiadó személye kezesség arra — új és eddig ismeretlen történelmi 
anyagot fog olvasói rendelkezésére bocsátani. Ajánljuk e folyóíratot 
egyesek, iskolák és könyvtárak figyelmébe. 


Kelemen Albert 


(1844—1912.) 


Papi családból származott s a hagyományt szerencsés sikerrel 
tovább vitte. Az ősi örökséget gyarapítva, emelkedik ki külső meg- 
jelenésében is tekintélyes alakja. 

A székelyek fővárosa közelében születve, Marosszék annyi jogi 
elemmel telített légkörében s éles és gondos látású atya befolyása 
alatt növekedik föl, hogy aztán elébb Marosszentkirályon és azután a 
székely fővárosban legyen az unitárius híveknek tisztelt vallási vezére. 


Működésének súlypontja az egyházi közigazgatásra esik s mint 


a marosköri hitközségek esperese és az egész magyarországi unitárius 
egyház közügyigazgatója tisztét példásan tölti be és jogi ismereteit az 
egyházi törvények újra alkotásánál figyelmet keltő módon érvényesíti. 


Éber őrködés a törvények megtartása felett: fokozatos haladás 
az intézmények fejlesztésében s ehez tudás és gyakorlati érzék : mun- 


kájának és egyéniségének jellemző s el nem muló vonásai; és ezek 
mellett aztán az elnöki emelvényen vagy a tanácskozók sorában a 
független, de egyúttal józan nézetkimondás. 

Azok közé tartozott, kik bátorsággal, de egyszersmind józanság- 
gal küzdenek, nem szakadnak el a régi alaptól, hanem a történelmi 
múlton építenek tovább. 

A szabadelvű egyház, amelynek tagja volt s amelynek mindenek- 
felett szervezeti formáit segített javítni és szilárdítni, kegyelettel fogja 


őrizni az emléket, melyet szabédi születésű Kelemen Albert több évtizre 
terjedő munkásság után hátrahagy. y. 


I 


KÜLÖNFÉLÉK. 


Fekete Gábor főgondnok kitüntetése, Mint a legutolsó pillanatban 
a napilapokból értesülünk, a király Fekete Gábornak, a kolozsvári kir. itélő- 
tábla elnökének a valóságos belső titkos tanácsosi méltóságot díjmentesen 
adományozta. Ez a magas kitüntetés a főgondnok úrnak a magyar igazság- 
ügy terén szerzett kiváló érdemei elismerését jelenti ugyan, de azért kétség- 
telen, hogy a királyi elismerés súgara fényt vet arra a díszes méltóságra is, 
melyet a főgondnok úr az egyházban mindnyájunk örömére és megelégedésére 
elfoglal. Most nincs terünk, hogy a főgondnok úr kiváló érdemeit csak vázla- 
tosan is méltathassuk. Nem az ősök történelmi neve és hadban szerzett 
érdemei, hanem az egyénnek egy mindíg merészebb íveléssel emelkedő 
pályán, fényes tehetséggel. és lankadni nem tudó munkabirással kivívott 
személyes sikerei terelték az uralkodó figyelmét erre. a -szerény  em- 
berre, kinek érdemeinél csak szerénysége és szeretetreméltósága nagyobb. S 
nem vagyunk bizonyosak afelől, vajjon e pár sor nem fogja-e bántani sze- 
rénységét. Ez a szándék mindenesetre távol áll tőlünk, mert célunk e nehány 
sorral csak az volt, hogy kitüntetése alkalmával örömünknek nyilvánosan is 
kifejezést adjunk s azt kivánjuk a kegyelmes úrnak, hogy Isten éltesse sokáig 
a közügyek előbbvitelére, családja boldogítására s egyházunk büszkeségére. 
Ad multos annos ! 


Foerster szociális pedagógiája. Foerster, a zürichi egyetem nagyhírű 
protestáns tanára, a budapesti szociálís misszió-társulat felkérésére hét elő- 
adást tartott különböző pedagógiai kérdésekről, melyekben kidomborodik az 
ő erkölcsbölcsészeti világnézete. Foerster 15 azt tartja, amit annak idején 
Rousseau állapított meg, hogy ,a modern kulturnépek erkölcsi érettsége nem 
áll arányban értelmi érettségükkel." ,A külső természet adományai és erői 
fölött való hatalmunkkal nem haladott párhuzamosan emoeri természetünk 
állati részének leküzdése." Korunk nagyon anyagias, csak a földiekben keresi 
minden boldogságát s a lélek nyugalmáról és boldogságáról, az eszményekről 
megfeledkezik. I 

A nevelés célja és feladata, hogy az embert fölemelje a föld porából, 
helyreállítsa a harmoniát s a lélek belső nyugalmát. Egyik előadásában a 
Comte és Herbert Spencer túlságosan absztrakt, igen merév és száraz bölcse- 
leti erkölcstanával szemben a keresztény erkölcstant veszi védelembe. Ama 
bölcseleti erkölcstanok kiábrándították s azért a modern tudománytól a 
Krisztushoz tért vissza, hivő keresztény lett. Comte a tagadott istenség helyébe 
odaállította imádandóul az emberiséget, amely fogalom tele van ellenmondá- 

sokkal. Nietzsche ledöntvén az istent trónjáról, elveszítette lelke nyugalmát s 
beleőrült. Azért korunk legfontosabb teendője, hogy a keresztény vallástól 
elszakadtakat visszavezesse a kereszténységben kifejeződő legmagasabb s 
boldogító és megnyugtató világnézetre., 

Az erkölcsi nevelésnél azt kell megértetnünk és átéreztetnünk az ifjú- 
sággal, hogy legszebb és legnemesebb győzelem az, ha önmagunkat, saját 
nemtelen indulatainkat és szenvedélyeinket győzzük le, fékezzük meg ; nemesebb 
az, ha ellenségeinknek megbocsátunk, mintha bosszut állunk rajta. 

Az iskolában a fegyelmezés célja legyen a megelőzés, ne a megtorlás. 
Ne kivülről erőszakoljuk rá a gyermekre a rendet, hanem győzzük meg, hogy 
belső hajlamból kell engedelmeskedni, amit szigoruan megkövetel Foerster, 
mert csak ezzel lehet majd nagy korában szenvedélyein és indulatain úrrá. 
VFoerster tehát nem esik túlzásba. A büntetést a régi kegyetlen formáiban 
elítéli ugyan; de nem tartja egészen eltörlendőnek, amint sok modern peda- 
gógus — a másik szélsőségben járva — hirdeti; hanem a kor szellemének 
megfelelő humánus módon tartja alkalmazandónak, 

Az egész előadásán végig vonul az a felfogás, hogy egyedűl a vallásos 
világfelfogás teheti az életet összhangzóvá, nyugalmassá, kellemessé az emberre 
s ebből aztán következik az is, hogy a vallás nem , magánügy", mint a 
szociáldemokraták és a materiálisták hirdetik, hanem az élet alapja és a társa- 
dalom fenntartó elve. 


Unitárius tanárok értekezlete. Az unitárius tanárok ez évi értekezle- 
tüket Kolozsvárt tartották május 30-án a kollégium dísztermében Csifó theol. 


int. dékán elnöklése mellett a kolozsvári és székelykeresztúri tanárok teljes " 


számú jelenlétében. Dr. Kiss Ernő a régi és új középiskoláról értekezett, 
cáfolni igyekezvén azokat a vádakat és szemrehányásokat, melyekkel a 


modernek, az ,intelectuel"-ek a régi középiskolát illetik. Aztán vázlatosan ! 


ugyan, de elmésen és szellemesen megrajzolta képét annak a középiskolának, 
amely gondolata szerint a mai iskola helyét fogja jövőben elfoglalni. Péter 
Lajos alapos tanulmányokra épített széles történelmi háttérrel világította meg 
az évvégi osztályvizsgálatok kérdését és Kovács Kálmán a középiskolai új 
rendtartást ismertette, főkép azon pontjaiban, melyekben a régitől lényege- 
sebben eltér. Sándor János felolvasását a középisk. zenei oktatásról az idő 
előrehaladottsága miatt le kellett venni a napirendről s a jövő évi értekezletre 
halasztani. Az értekezletet a kollégium konviktusában közebéd fejezte be, 
melyen a főtiszt. püspök úr és Gál Jenő felügy. gondnok úr is jelen volt, 


Kerületi ifjúsági tornaverseny Kolozsvárt. Az ifjúsági tornaverseny 
jun. 1. és 2. napjain, gyönyörű időben, szép sikerrel, teljes rendben folyt le. 
A kolozsvári, nagyszebeni és nagyváradi tankerületekből összesen 28 intézet 
vett részt, mintegy 1200 tanulóval, Jun. 1.d. e. és d. u. voltak az előmérkö- 
zések és versenyek, jun. 2-án d. e. a próba, d. u. a verseny tulajdonképeni 
ünnepélyes része. 9—10 ezerre teszik a sporttelep nézőközönségének számát. 
Az ifjúság a nagy kaszárnya udvarán gyülekezett s az oszlopok sorrendjében 

onult át a városon, ki a sporttelepre. Impozáns látványt nyújtott a felvonulás 
s a közös gyakorlatok, melyeket meglepő pontossággal végeztek. Megható 
olt az ünnepély elején és végén a honvéd zenekar kisérete mellett Rietly 
ároly r. kath. főgimn. igazgató vezetésével a himnusz és szózat, melyet az 
gész ifjúság kalap levéve énekelt. Kolozsvár város első díját, egy értékes 
szlót, a verseci áll. főreáliskola, a rendezőbizottság második díját, egy 
yönyörű ezüst babérkoszorut, a békési ref. főgimn, a kolozsvári egyetemi 
tlétikai klub harmadik díját, egy értékes dísztárgyat, a nagyenvedi ref főgimn, 
nyerték. Ezen kívűl a versenybíróság mintegy 100 drb. ezüst, 200 drb. bronz- 
érmet és 40 drb. elismerő oklevelet osztott ki az egyes győztes tanulóknak 
és intézeteknek. A rendezőbizottság elnöke Fekete Gábor táblai elnök, alelnöke 
Kuncz Elek tanker. kir. főigazgató, az alelnök helyettese dr. Gál Kelemen, 
főtitkára dr. Kiss Ernő, titkára Rázsó Ferenc volt. A közös szabadgyakorla- 
tokat László Gyula tornatanár vezette. 

A verseny jövedelméből a benne részt vett idegen tanulók élelmezési 
költségeít is vissza lehetett téríteni 

A mi intézetünk 40 tanulóval vett részt, akík a mintacsapat bemuta- 
tásával és a füleslabdában két izben nyert győzelmükkel az intézet részére 
elismerő oklevelet nyertek. Az egyes egyéni versenyekben mászásban, függesz- 
kedésben és súlydobásban hatan nyertek érmeket. 


A hódmezővásárhelyi templomszentelésről. Kötelességünk meg- 
erősíteni azt, minek a tudósításokból végső  eredményképpen le . kellett 
szűrődnie minden olvasó előtt.: az ünnepély szép lélekemelő volt. És, akarjuk 
hinni, fontosságban messze kiható, impozáns is volt. Persze unitárius fogalmak 
szerint. Nekünk, akik ez országban százezren sem vagyunk, úgy látszik, a 
számunkkal imponálnunk nem igen lehet. Különösen éreztük ezt akkor, mikor 
alig ötvened magunkkal szálltunk ki a vonatból s álltunk a nagy készülettel, 
díszhintóval, kocsikkal, lovasbandériummal kirukkolt polgármester elé. Annyit 
méltán el lehet várni, hogy ilyen alkalomra legalább a körök espereseiket, 
gondnokaikat elküldjék s magukat illendőképen képviseltessék. Ehelyett mit 
láttunk? Túladunáról egyetlen ekklézsiából megjelentek négyen, a keresztúri 
körből, vagy tízezer unitárius közűl megjelent egy ember. Negyvenezer refor- 
mátus egyetlen városban és ötven unitárius, akiket érdekel az alföldi misszió ügye! 

A számunkkal hát nem erősen imponáltunk Igen az önérzetünkkel. 
Nem kis önérzettel hangoztattuk prédikációkban is, felolvasásban ís, hogy bár 
a múltban sokat szenvedett a mi egyházunk más felekezetektől, akik kevésbé 
tisztán hirdették az evangéliumot, mínt mi, a villongások már kialudtak. a 
zivatarok elültek s jelenleg a mi templomunk a vallási szabadelvűség diada- 
lának kézzel fogható jele; hogy a mi vallásunk a természetes józan. ész vallása, 
a modern szociális áramlatokkal egyedűl megbírkozni tudó tiszta hitvallás ; 
hogy miénk a jövő s más ilyen dolgokat, amik mind szépek is, igazak is, de 
amiket, tudja isten, mégis jobban szerettünk volna hallani nem unitáriusoktól. 
Hallottunk azután alföldi unitáriustól olyan dolgot, amit még kevésbé szerettünk 
hallani. Egy mezőberényi atyánkfia nem hivatalosan, hanem csak úgy szűr 
alatt, séta közben elmondta, hogy Mezőberényben ma már csak az ő familiája 

szín unitárius. A többíek visszatéregettek, az öregek kidőltek, gyermekeik, : 
kik már a mozgalom megindulásakor öt évesek elmúltak volt, nagy korukban! 
elmulasztották az áttérést s így a szépen megindult unitárius mozgalom már 
maholnap el is végződik. Í 

Az elhangzott szép beszédeket nem akarjuk ismertetni. Terünk sincs 
rá, de meg bizonnyára majd megjelennek s akkor kiki meggyőződhetik, ho. 
minden tekintetben jól sikerültek 

Igen jó gondolat volt a rendezőség részéről, hogy szereplésre lehetőleg ! 
odavaló volt papot kértek meg. Igy legalább szemünkkel láthattuk, hogy arány- - 
lag rövid idő alatt milyen szép számban hivataloskodtak ott. Pedig az ott! 
fungált papok közűl még egy páran kimaradtak a szereplésből. Denigue nyil- . 
vánvaló, hogy a hódmezővásárhelyi papi állás eleddig csak afféle teologusii 
előpróba, olyan tránzitó papság volt. Az a papi állás, amelyre m:nden áld 
zatok árán higgadt, súlyos embert kellett volna állítani. Most úgy tetszi 
nekünk, olyan van ott. Eleven bizonysága ennek a templom, melynek létre 
hozásában az odavaló Mecenás mellett ő fáradozott és tett legtöbbet. Ism 
teljük, az ünnepély szép és lélekemelő volt. Büszkeséggel szemléltük mi is a 
csinos, barátságos templomot. Lelkesedtünk a hatásos beszédeken, vív.toztun 
a fényes banketten elhangzott lelkes köszöntökön. Hanem annyi idő multái 
megláttuk az ünnepély fényéből lassacskán kiváló árnyékokat is s arra 
figyelmet fölhívni kötelességünknek tartottuk. (ma) 


A lelkészi fizetésez állami rendezése. Teleszky János p. ü. m. a 
főrendiház jún. 17. tartott ülésén Antal Gábor kérdésére válaszolva, a lelkész 
fizetések rendezéséről a következőleg nyilatkozott: sAmi a lelkészeknek adand 
családi pótlékot illeti, melyet Antal Gábor püspök kivánt, a kormány a kérdés 
ezen módon nem oldhatja meg. A kormány a lelkészek helyzetét korpótléko 
által akarja megjavítani és pedig azok a lelkészek, akik ez időszerint 1600 
korona kongruakiegészítésre igényt tarthatnak, öt évi szolgálati idő után 4 
korona pótiékot, tovabbi öt év után megint 400, azután pedig három izben 
öt évenként 244 korona pótlékot fognak kapni, úgy hogy fizetésük 25 éves 
szolgálati idő után 3000 koronát fog kitenni. A kormány szándéka az 
idevonatkozó törvényjavaslatot szintén ebben az évben benyújtani, sőt tervbe 
van véve, hogy az első 400 koronás korpótlék a lelkészeknek visszamenőleg 
1912. évi január 1-étöől fizettessék ki. 19.3. évi január 1-én tehát azok a lel- 
készek, akik tiz évnél hosszabb szolgálati időt tudnak kimutatni, 800 korona 
pótlékot fognak kapni. Mindez az állami háztartást rendkivüli módon terheli 
meg. Ezzel az állam teljesítési képességének határát értük el és lehetetlen 


az ország jelenlegi gazdasági viszonyai között ezen jelentékeny adóemelés 
nélkül túllépni s 

Népiskolái végbizonyitványok. Gróf Zichy János vallás- és köz- 
oktatásügyi miniszter nagyfontosságú rendeletet bocsátott ki az elemi és is- 
métlő iskolai végbizonyítványok és törzskönyvek mintáiról. A rendelet tulaj- 
donképen végrehajtása az Apponyi-féle népiskolai törvénynek, s ezért figyelmet 
érdemel, mert a nemzeti álláspontot juttatja érvényre. 

A rendelet az elemi iskolák végbizonyítványainak és törzskönyveinek 
mintáiról intézkedik és ezeknek a mintáknak használatát szigoruan elrendeli. 
A törzskönyv a tanulók és szüleik neveit, a tanuló személyi adatait, vallását, 
anyanyelvét, egyéb nyelvismeretének adatait, előmenetelének osztályjegyeit 
tartalmazza s végül arra a kérdésre ad feleletet, hogy az Apponyi-féle nép- 
iskolai törvénynek, az 1907 : XXVII. törvénycikk 19-ik paragrafusának, a tanuló 
megfelel-e, azaz ki tudja-e fejezni gondolatait magyar nyelven élőszóban és 
irásban ? Fontos rendelkezés, hegy a nem magyar iskolák szintén kötelesek 
magyar szövegű bizonyítvány-mintákat használni s e bizonyítvány-mintáknak 
semmiben sem szabad eltérniök a rendelet által előirt mintától 

A rendeletet a miniszter az összes egyházi főhatóságokhoz, valamennyi 
közigázgatási bizottsághoz, tanfelügyelőhöz és tanfelügyelői kirendeltséghez, 
úgyszintén a fiumei kormányzóhoz intézte. 


A Titanic katasztrófája. Olvasóink kivétel nélkül értesültek arról a 
rettenetes katasztrófáról, amely miatt másfél ezer ember ápr. 15-én éjjel a 
tenger hullámaiban lelte halálát. Nem a hirszolgálat a célunk e nehány sor 
idevetésével, hanem csak az, hogy mi is kifejezést adjunk a fájdalom érzé- 
sének, amely a kulturvilág szivét e hir hallatára megdobogtatta A lapok hir- 
adása szerint az összeütközés oka az volt, hogy a hajó jéghegybe ütközött. 
A hajó kapitányát — állitólag — nagy jutalom igérésével kecsegtették, ha a 
gyorsasági rekkordot megjavítja Ő persze a rövidebb, de a veszélyesebb 
útat választotta. Aztán, hogy olyan kevesen menekültek meg, annak oka az 
volt, hogy nem volt elég mentő csónak. Megrázó, de szivet felemelő jelene- 
fek is játszódtak le menekülés közben. A hősi önfeláldozásnak, a keresztény 
szeretetnek példái tárulnak fel szemeink előti, a kegyetlen és brutális önzés 
és üzlet jelenetei mellett Az a törvényszék, amely a nagy katasztrófa oko- 
zóit akarja kideríteni, a tényeken nem fog változtaíni — sajnos — semmit. 
De működése nem lesz sikertelen, ha az embereket arra fogja eszméltetni 
hogy az emberi életet nem lehet közönséges üzletemberek lelkiismereté- 
vel mérni, 


Kormányképviselő. A kolozsvári unitárius főgimnázium érettségi vizs- 
gálataira kormányképviselőül a vallás- és közoktatási miniszter dr Vass 
Miklós kaposvári áll. főgimn. tanárt, intézetünk volt növendékét, küldötte ki. 
Érettségire jelentkezett 36 tanuló, közöttük 1 leány. Éretteknek nyilváníttattak 
jelesen 6, jól 11, egyszerűen 15. 4 tanuló egy-egy tárgyból szeptemberi javító 
vizsgálatra utasíttatott. A szóbeli vizsgálat jun. 24—28. napjain tartatott. Báró 
Petrichevich-Horváth Kálmán főgondnok úr 200 K jutalmát Engel Rudolf, 50 
.K jutalmát Benedek Gábor nyerte el. 

Tanáraink előléptetése. A felekezeti tanárok 1912. évi státusrende- 


zése — amint illetékes tényezők ismételten megigérték — megtörtént. Hálá-. 


val kell megállapítanunk ezt, mert az eddigi előléptetéseknél a felekezeti 
tanárok az államiakkal szemben hosszabb-rövidebb idővel hátrányban voltak. 
Most az előléptetés 1912 évi jan. 1-től történt, miként az államiaknál. Gál 
Kelemen dr, a kolozsvári főgimn. igazgatója a VI.. Pap Mózes, a székely- 
kereszturi gimn. igazgatója a VII. fiz. osztályba soroltattak 1911 jul. 1-től. 
Mint tanárok előléptek a VII fiz. osztályba: Nagy Gyula, dr Nyiredy Géza, 
dr. Gál Kelemen, Pálfi Márton, Hidegh Mihály kolozsvári, Pap Mózes szé- 
kelykeresztúri ; a VIII. fiz osztályba dr. Barabás Ábel kolozsvári és Szent- 
mártoni Kálmán székelykeresztúri tanárok. 


Unitáriusok ünnepe Teme:várt. A Délmagyarországi Közlöny máj. 
30. számából vesszük át a következő tudósítást : 

A temesvári református egyház nagynevű lelkipásztora: Szabolcska 
Mihály testvéri szeretetének és a testvéregyház előzékenységének köszönhetik 
a Temesvár és vidékén lakó unitáriusok, hogy pünköst hétfőjén olyan ma- 
gasztos, lelket-szívet fölemelő istentiszteletben lehetett részük, mint aminőt a 
Budapestről hívei körébe érkezett Józan Miklós unitárius esperes szolgáltatott 
a református templomban. 

A Temesvárott végbement konfirmációt és úrvacsorát prédikáció előzte 
meg és a templomot megtöltő hallgatóság, az unitáriusok és reformátusok 
kitünőségei és más felekezetűek áhitattal fogadták az unítárius hit hívatott 
hírdetőjének magas szárnyalású és fordulatokban gazdag, egyházi és világi 
bölcseleten fölépült prédikációját. 

Saját szavai varázslatos erejétől átszellemülten állott a református tem- 
plom szószékén Józan Miklós, mint az Úr szolgája és hírdette az ígét, gyújtott 
tüzet a hallgatóság szívében. 

Egy rég elnémult barangot kell megkongatnom — emigyen kezdte Józan 
Naiklós szentbeszédét. Több mint háromszáz és egynéhány esztendeje, hogy 
az unitárius szózat Temesvárott politikai és más üldözések miatt elhangzott 
Isten áldását kérte e szent hajlékra, ezen templomra, — amelyet az igaz 
testvéri szeretet engedett át és ahonnan úgy érzi, közelebb van Istenhez, .— 
az egybegyűltekre és az egész városra. a 

Prédikációjában a szent lélek erejének jelentőségét bizonyította. Azt az 
erőt, amely legnagyobb mértékben Krisztusban munkálkodott, amely ott lako- 
zott az apostolokban és él mindazokban, akik az anyaszentegyházat vallják. 
Az anyaszentegyházat, amely nem kinőtt, kitermett fa, amelynek száraz galya, 
egy-egy fonnyadt levele van, hanem amely új hajtásokat mutat, új erőt ad, 
amelyből ujjászületünk. Amelyet táplálni kell s melynek örökzöld koronája 
az egeket érinti, az Istent, ahonnan minden tudás, erő, érzés és akarat árad. 
Az anyaszentegyház, amelyért Krisztus vére folyt, amelyért keresztények 
ősei annyit szenvedtek. Egyik kézben a karddal, a másikban a kereszttel. És 
küzdeni, hódítani kell ma is. Nem elég megnyugodnunk a terebélyes fa árnyé- 


kában, hanem új eröt merítve harcolnunk kell, nehogy visszaszoríttassunk, 
nehogy kiverjenek sáncainkból. 


ale gos 

A külső világ mozgalmai, az új megismerések nem irányíthatják ugyan 
az egyházat, de az egyház nem zárkózhatik el azok elől. Az egyháznak halad: 
nia kell. A világi bölcseletet meg kell ismernie és az egyháznak az élet szö- , 
vevényes útjain biztosan kell járnia. A hasznosat befogadnia. Új erőt gyűj- 
teni. Hiszen az egyház elsőrendű feladata a tanítás, tehát többet kell tudnia 
azoknál, akiket tanítani akar. Nagy hévvel hírdette a testvéri szeretetet, az 
összetartozandóság érzetét, amely még nem éretlett el és ma is befejezetlen 
" műve a reformáció bajnokainak. 

Hiszen nem lehet — úgymond — az anyaszentegyháznak csak az egyik 
felekezet igaz gyermeke, mert egy anyának egyforma gyermekei vagyunk, 
csak igaz hittel a szívünkben közeledjünk feléje. Aminthogy nincsen anya, 
aki csak egyik gyermekét tanítsa járni, amint nincsen anya, aki csak egyik 
gyermekének szegjen kenyeret, mint nincsen anya, aki beteg gyermeke fony- 
nyadt ajkára új életet ne csókolna, úgy Krisztus Urunk és Mesterünk is min- 
denkit az ő varázslatos körébe fogad, aki igaz lélekkel, szeretettel és hittel a 
szívében hírdeti az ő tanait. Az anyaszentegyháznak nem lehetnek kitagadottjai, 
mert ha lennének ilyenek, megtagadnám az anyaszentegyházat. De nincsenek 
és nem lehetnek. Mert általa ujjászületünk. Mert az anyaszentegyház fölemel. 
Hangulatot áraszt. Életet, új erőt ád. Ideálokat termel. A festő fest, mert 
festenie kell, a szobrász a nyers anyagban megtalálja az ízmokat, lelket, : szí- 
vet, érzést visz alkotásába. Tehát járuljunk az anyaszentegyházhoz, folytassuk 
ott, ahol az ősök elhagyták. Terjesszük a szeretetet, vigyük be az életbe a 
szív melegét. Legyünk készek a legnagyobb áldozatra És ne higyjük, hogy 
ma nem úgy érezünk, mint az első keresztények. Ma is halljuk jó érzékkel a 
zuhogó szél zenéjét, látjuk a kettős tüzes lángnyelveket azok feje fölött, akik 
a testvériséget, a szeretetet hírdetik. Szálljon a szívekbe ez a lelkierő, ameiy 
visszatükröződik az élet minden viszonylatában, munkáinkban, tetteinkben. És 
nemcsak az ünnepnapokon, a hétköznapokon is, amikor emberi testünk a 
"föld porával érintkezik ugyan, de lelkünk a magasságban, H4d0KIÓ csillag- 
borította égben jár. 

Ezután a konfirmációt és az úrvacsorát ismertette. Lelki nagykorúsítás- 
nak nevezte a konfirmációt, amikor ime először lépnek az Úr asztalához, 
amikor az anyaszentegyház, amely eddig a keblén melengette gyermekeit, 
most szárnyaikra bocsátja iljú híveit. 

Majd dr. Barabás Ábel tanárt kérte fel, hogy kérdezze ki a jelentkező- 
ket a szükséges tudnivalókról. A hét jelentkező. meglepő készültséggel felelt 
a feltett kérdésekre és meggyőződéssel a hit mellett tettek tanuságot. 

Az úrvacsora kiosztásánál különösképen megkapó volt ama pillanat, 
amikor Szabolcska Mihály. aki 35 hívőnek a kiosztást együtt végezte az 
unitárius pappal, odalépett az Úr asztalához és a két pap egymásnak nyuj- 
totta a kenyeret és bort. 

Az istentisztelet mély hatással volt a hallgatóságra. Végül Józan Miklós 
Isten áldását kérte az egybegyűltekre, akik lelki megnyugvásra sereglettek 
ide, minden templomra, minden házra, az egész városra, a felséges királyra 
és fenséges családjára, a hazára s szeretett nemzetünkre. 

Istentisztelet után az unitárius hívek Szabolcska Mihálynál tisztelegtek 
és itt dr7 Barabás Ábel állami főreáliskolai tanár mondott szép szavakban 
köszönetet Szabolcskának a templom átengedéseért, k 

Amikor az apostolok Krisztus elé járultak — mondotta Barabás — . 
Krisztus csak ennyit szólott: szeretlek! A temesvári református egyház költő- : 
papja igaz szeretetének adta tanujelét, amikor rekünk haj"ékában helyet adott. . 

A tisztelgést ünnepi ebéd követte a Koronaherceg-szálló külön termé- . 
ben, ahol számos felköszöntő hangzott el. Elsőnek dr. Barabás Ábel üdvözölte ; 
a hívei sorába ide zarándokolt Józan Miklóst. Azután Józan Miklós a temes- : 
váriak hírneves költő-lelkészét: Szabolcska Mihályt ünnepelte meleg és fen- . 
költ szavakban, mire Szabolcska Mihály válaszolt költői lendületű, lélekemelő : 
beszédben. j 
G Ezzel az unitárius egyház emlékezetes temesvári pünkösti-ünnepsége ! 
VÉGET ÉTT szüt j 

Józan Miklós a délután folyamán Török Sándor és Létay László kisé- 
retében dr. Glattfelder Gyula róm, kath. megyés püspöknél, dr. Létics György 
gör. kel. szerb püspöknél, Bohus Károly ág. evangélikus lelkésznél és dr, 
Drechsler Miksa főrabbinál leadta a névjegyét, e-te pedig Aradra utazott. 


Zoványi Jenő sárospataki tanár rehabilitálása. Zoványi Jenőt, 
reformátusok egyetemes konventi bírósága az ellene emelt vád alól fölmen- 
tette s a perköltlségekben a tiszáninneni ret. egyházkerűletet marasztalta el. 
Az egyházkerület tavaszi közgyűlésén ez az ügy újból mozgásba hozta a 
kedélyeket. A közgyűlés hosszú és szenvedélyes vita után Fejes István püspök 
kérő szavaira, hogy fojtsák el a háborgó indulatokat s hajtsák végre a kon- 
vent ítélctét, tudomásúl vette ugyan a fölmentő ítéletet s Zoványi tanári illet- 
ményeit kiutalta az ítélet meghozatala napjától; de a kérdés kényesebb része. 
az, hogy a Zoványi tanszckét az egyházkerület már betöltötte s amint az. 
egyik felszólaló a közgyűlés folytonosan megújuló, zajos tetszésnyilvánításai 
közben kifejtette, a kerületnek nincs oka, hogy eltérjen a Zoványi. al szemben. 
elfoglalt edjigi álláspontjától Hogyan fogják megoldani ezt a sok port fölvert 
kérdést, most még nem látható; de úgy tetszik, hogy aktái még nincsenek 
lezárva s az ügy még sok szenvedélyes vitát fog fölidézni. ] 


A Verein für religiöse Erziehung" ápr. 12- -13 án tartotta Bonnban 
ötödik közgyűlését. Mayer Arnold zürichi tanár a konfirmációról tartott elő- 
adást. A gyűlés élénk helyeslése után egyhangúlag hozták a következő . 
határozatot : 

A ,Verein für religiöse Erziehung" ötödik közgyűlése kimondja, hogy. 
a konfirmációi ünnepély jelenlegi formáját elvileg meg kell változtatni, hogy 
az egyhaz a hazugságra való kényszerítés gyanujától megszabaduljon és hogy 
a vallásos nevelés eredményét sok gyermeknél ne tegye kockára. Legalább 
annyi szabadságot biztosítani kel!, hogy a ma még egyedül előírt apóstoli 
hitforma és hitvallás mellett párhuzamos formulákat is használhasson szaba-. 
dabb vallomással és életfogadalommal, aminők már most is némely országos 
egyházközségben be vannak vezetve. De igen kivánatos olyan új formák 
alkotása, melyek a konfirmációt hitvallás és fogadalom nélkűl csupán az oktatás 


ünnepélyes befejezésének, a hitközség imádságának és a konfirmáltak meg-. 
áldásának minősítenék 


a 
majam 


KÜLÖNFÉLÉK 191 


; ÁAllamsegély a Tanítók Fürdőjének. A tanítók társadalmi gyógyfür- 
ője, üdülő és gyermek nyaraló-telepe létesítése érdekében megindított or- 
zágos mozgalmat a vallás- és közoktatásügyi kormány is melez érdeklődés- 
el és pártfogással kiséri Mint illetékes helyről értesülünk az , Udvarhely- 
ármegyei Tanítóegylet" kérése alapján a közoktatásügyi miniszter a május 
ó 12-én megnyilt Tanítók Fürdője befektetései céljára évi 2000 kor. állám- 
egélyt engedélyezett. A közoktatásügyi kormánynak ezen nagy jelentőségű 
rkölcsi és anyagi támogatása teljes mértékben biztosítja a gyógyfürdő és 
idülő-telep kiépítését. A részvénytársasági szervezkedés eddig elért kíváló 
redményeit, az ezen év végéig meghosszabbítani tervezett további részvény- 
egyzési elhatározás csak fokozza, mert a közeli napokban kibocsátandó új 
ervezet alapítói, a részvénytőke jelentékeny nagy r.szét már előre biztosítot- 
ák s így a további részvényjegyzésekkel csak a fennmaradó alaptőke részlet 
biztosítandó. 

A gyógyfürdőt a tanitók a legminimálisabb árszabással a székelyudvar- 
helyi Szejke fürdőn már megnyították s ennek prospektusa mindenre teljes 
tájékozást nyujt. A fürdő és a részvénytársaság ügyére nézve minden meg- 
keresés Gyerkes Mihály ig.-tanító címére (Székelyudvarhely) kiüldendők. Láto- 
sak meg, keressük fel ezen értékes és olcsó hazai (erdélyi) gyógyfürdőt. 


Az Országos Ref. Tanáregyesület közgyűlése. Az Orsz. hef. Tanár- 
egyesület ez évi közgyűlését f. évi máj. 29-én és 30-án Zilahon tartotta. 
A nagymértékű esőzés éppen Zilah közelében megrongálta a szamosvölgyi 
vasút pályatestét s az emiatt keletkezett forgalmi zavar sokakat megakadá- 
lyozott a gyülésen való megjelenésben. 8 

A közgyűlés a kollégiumi internátus dísztermében folyt le. Dóczi Imre 
elnök megnyitó beszédében különösen az újabb magyar költészetnek azon 
jelenségeire cs irányelveire mutatott rá, amelyek már a középiskolai tanulók 
gondolkodásában is felütik itt-ott a fejüket s amelyek éles ellentétben álla- 
nak az iskola elveivel és irányával Kifejezte azt az aggodalmát, hogy az 
újabb állami egyetemek létesítése folytán a főiskolai oktatásügy maholnap 
egészen kiesik az egyház irányító hatása alól s csak a középiskola marad 
olyan intézményűl, ,melynek útján a prot. szellem eleven hatást gyakorolhat 
nemzeti társadalmunkra". De a : agyar középiskola jelenlegi állapotát sem 
találja megnyugtatónak Számos megérett reform vár régóta a megvalósí- 
tásra S a közoktatási kormány a guieta non movere elvét követve, vagy a 
politikai viszonyoktól akadályozva, az értekezletek jegyzőkönyveibe temeti 
a sürgetett reformokat. 

Korunk természettudományi miveltsége, szociális átalakulása s a modern 
nyelvek irodalmi gazdagsága új tanulmányi irányokat követelnek a közép- 
iskolában s ő meg van győződve, hogy ha ez irányoknak megfelelően új 
típusokat szerveznének, nem kellene a régi tanulmányok megszorításával 
nemzeti míveltségünk elszegényítésén dolgozni. Igy állván a dolgok, most 
már lehetetlen új iskolai tipusok szervezése elől elzárkoznunk, ha kulturánkat 
gazdagítani, míveltségünk forrásait növelni akarjuk. Ugyanaz. a gondolat, 
melyet a referens legutoljára két évvel ezelőtt az unitárius tanárok kolozs- 
vári értekezletén elnöki megnyítójában kifejte t. 

Dóczi elnök kikel megnyitója további részében az államkormány ama 
eljárása ellen, hogy állami segítséggel r. kath. gimnáziumokat létesit, ani 
sem a hitlelekezeti egyenjogúság elvével, sem a középiskolai törvénnye 
nem egyeztethető össze. 
; A minden ízében tartalmas megnyitó után szorosan szakszerű ké 
sek fejtegetése következett, melyekkel a ref. tanárok bizonyságot teti 
arról, hogy derekasan kiveszik részüket a magyar kultura emelésére 
nyuló munkából. 


Gyászhírek. Kelemen Albert, marosvásárhelyi és marosszentkirál 
unitárius lelkész és marosköri esperes, az egyházi fő- és kévviselőtanács a 
ápr. 26-án életének 68, boldog házasságának 31. évében meghalt Halá 
özvegye, Gál Katalin, nyolc gyermeke, kik között 4-en szolgálják mint lelke 
szek az egyházat, testvére és nagyszámú rokonság gyászolják. Temetése áj 
28-án volt nagy és előkelő közönség részvételével. A gyászistenitisztelete 
Ürmösi Kálmán szentgericei lelkész, Vári Albert főgimn. vallástanár végezti 
a sírnál a köri papság nevében sazakas Lajos nyárádszentmártoni lelki 
meghatott szavakkal bucsúzott tőle, akit öszinte tisztelet és nagyrabecsülés é: 
meleg szeretet vett körül; az egyházi képviselőtanács koszorúját dr. Boro: 
György egyh. főjegyző tette le sírjára, meleg emlékezéssel vázolva azt 
értékes munkásságot, melyet a megboldogult az egyházi élet és közigazgat 
körül kifejtett s azt a tiszteletet keltő és szeretetet sugárzó egyéniséget, mély 
oly előkelő helyet biztosított neki a szívekben és az egyház közigazgatásábi 
— Nagy Albertné, szül. Moldvai Boriska életének 37., boldog házasságán 
1I. évében hosszas és kínos szenvedés után máj. 22-én Tordán elhunyt. Halá 
férje, Nagy Albert számtanácsos, Berci, Ervin, Ernő fiai, Barla Erzsi nevi 
leánya, számos közeli és távoli rokon gyászolják. — Dr. Borovszky Samu, e 
Magyar Történelmi Társulat titkára, a , Századok" szerkesztője ápr. 24- 
rövid szenvedés után elhunyt. Benne a Társulat s a hazai történettudomái 
kötelességtudó, lelkes és nagyérdemű munkását vesztette el. 


